ፋርፈትና.
135.
ሃሌሉያ። መቃ ዋቀዮ ጀጀዻ፤ እስን ገርቦን ዋቀዮ እሰ ገለቴፈዻ። 
እስን ወር መነ ዋቀዮ ኬሰ፣ ኦብዲ መነ ዋቀኬኛ ኬሰ ተጃጅልተን፣ እሰ ገለቴፈዻ። 
ዋቀዮ ጋሪዻቲ፣ ዋቀዮን ገለቴፈዻ፤ እን አርጃዻቲ መቃሳቲፍ ፋርፈዻ። 
ዋቀዮ ያቆብን ኦፊሳቲፍ፣ እስራኤልንሞ ዻለ ዹንፋሳ ጎዼ ፍለቴራቲ። 
አን አከ ዋቀዮ ጉዳ ተኤ፣ አከ ጎፍታንኬኘ ዋቆተ ሁንደ ጫላ ጉዳ ተኤ ቤከ። 
ዋቀዮ ሰሚወን ኬሰቲፊ ለፈረት፣ ገላኖታፊ ቱጁበሳኒ ሁንደ ኬሰት፣ ዋን እሰ ገመቺሱ ከምዩ ንሆጄተ። 
እን አከ ዱሜሶን ዳሪ ለፋቲ ከአን ንጎዸ፤ ቦካ ወጅን በለቄ ኤርገ፤ ጎምብሳሳ ኬሳስ ቡቤ ገድ ባሰ። 
እን ሀንገፎተ ግብጥ፣ ከን ነማቲፊ ከን ሆሪ ንዸኤ። 
ያ ግብጥ፣ እን ግዱኬት፣ ፈረኦኒፊ ተጃጅልቶተሳ ሁንደት መለቶፊ ድንቂሳ ኤርጌረ። 
እን ሰቦተ ባይኤ ዸኤ ሞቶተ ጀጀቦ አጄሴ፤ 
ስሆን ሞቲ ወረ አሞሮታ፣ ኦግ ሞቲ ባሻኒፊ ሞቶተ ከነኣን ሁንደ ንአጄሴ፤ 
ለፈሳኒ ዻለ ጎዼ አከ ዻለሳኒ ተኡፍስ ሰበሳ እስራኤሊፍ ኬኔ። 
ያ ዋቀዮ፣ መቃንኬ በረ በራን ጅራተ፤ ያ ዋቀዮ፣ አት ዸሎተ ሁንደ ኬሰት ንያደተምተ። 
ዋቀዮ ሰበሳቲፍ ንፈልመ፤ ተጃጅልቶተሳቲፍስ ገራ ላፈ። 
ዋቆትን ቶልፈሞን ነሞተ ኦርማ ሜቲፊ ወርቄ ሀርከ ነማቲን ሆጄተመኒዸ። 
እሳን አፋን ቀቡ፤ ገሩ ዱበቹ ህንደንደአን፤ እጀስ ቀቡ፤ ገሩ አርጉ ህንደንደአን፤ 
ጉረ ቀቡ፤ ገሩ ዸገኡ ህንደንደአን፤ ዮካን ሀፉር ቶኮዩ አፋንሳኒ ኬሰ ህንጅሩ። 
ወር እሳን ቶልቸን ከኔን እሳን አመነተን ሁንድ አኩመሳኒ ተኡ። 
ያ መነ እስራኤል ዋቀዮን ኤብሳ፤ ያ መነ አሮን ዋቀዮን ኤብሳ፤ 
ያ መነ ሌዊ ዋቀዮን ኤብሳ፤ እስን ወር እሰ ሶዳተንስ፣ ዋቀዮን ኤብሳ። 
ዋቀዮ እን ዬሩሳሌም ኬሰ ጅራቱ ሱን፣ ጥዮንራ ሃኤብፈሙ። ሃሌሉያ! 
