ዮናስ.
3.
ኤርገሲ ዱቢን ዋቀዮ አከነ ጄዼ ዬሮ ለመፋ ገረ ዮናስ ዹፌ፦ 
“ገረ ነነዌ መጋላ ጉድቲ ሰና ዸቂቲ ኤርጋ አን ስት ህሙ ከነ እት ለለብ።” 
ዮናስስ ዱቢ ዋቀዮቲፍ አጀጀሜ ነነዌ ዸቄ። ዬሮ ሰነት ነነዌን መጋላ አከ መሌ ጉዶ ቱርቴ፤ ኬሰ በአኒ ደርቡፍስ ጉያ ሰዲ ፉዸተ ቱሬ። 
ዮናስ እመለ ጉያ ቶኮ ዴሙዻን መጋለቲት ገሌ። አከነ ጄዼስ ለለቤ፦ “ነነዌን ጉያ አፉርተመ ኬሰት ንገረገልፈምት።” 
ወር ነነዌስ ዋቀት አመነን። ሶመስ ለብሰኒ ሁንድሳኒ ጥናፊ ጉዳን ኡፈተ ገዳ ኡፈተን። 
ዮሙ ኦዱን ኩን ሞትቸ ነነዌ ገኤት እን ቴሶሳራ ከኤ ኡፈተ ሞቲ ኦፍራ ባሴ፤ ወያ ገዳስ ኡፈቴ ዳራ ኬሰ ታኤ። 
ኤርገሲ አከነ ጄዼ ነነዌ ኬሰት ለብሲ ለብሴ፦ “አጀጅን ሞትቻቲፊ ቆንዳልቶተሳ ከናዸ፦ አከ ነምን ዮካን ሆሪን ቶኮዩ፣ ከር ሎኒ ዮካን ቡሻዬን ዋን ቶኮዩ አፋኒን ቀቡ ህንኤየምና፤ አከ እሳን ዋ ኛተን ዮካን ዹገን ህንኤየምና። 
ገሩ ነምንስ፣ ሆሪንስ ወያ ገዳ ሃኡፈተን። ነምን ሁንድኑ ደፌ ዋቀሳ ሃዋመቱ። እሳን ከራሳኒ ሀማ ሰናፊ የከ ሀርክሳኒ ሆጄቱራ ሃዴብአን። 
ማልቱ ቤከ? ተሪ ዋቅን ጋቤ ገራ ኑ ላፌ ዼከምሰሳ ሶዳችሳ ሰነ ኑራ ዴብሴ፣ ኑስ በዲ ኦለ ተኣቲ።” 
ዋቅንስ አከ እሳን ዋን ሀማራ ዴብአን ሆጂሳኒ አርጌ፤ ዋቅንስ ገራ ላፌፊ በላ እሳንት ኤርጉፍ ያዴ ሰነ እሳንት ፍዱ ዺሴ። 
