እሳያስ.
45.
“ዋቀዮ ድበማሳ ቂሮስ፣ ከን አን ሰቦተ እሰ ጀለት ቡልቹፊ ህዸትና ሞቶታ ሂክስሱፍ ጄዼ ሀርከሳ ምርጋ ቀቤ አከ ከረወን ህንጩፈምኔፍ፣ በልበለወን በኑፍ ሰናን አከነ ጄዸ፦ 
አን ፉለኬ ዱረ ዴሜ ቱሉወን ወል ነንቅጤሰ፤ ከረወን ናሲ ነንጨጨብሰ፤ ደንቀራወን ስቢላስ ነንኩኩተ። 
አት አከ አን ዋቀዮ ዋቀ እስራኤል እሰ መቃኬቲን ስ ዋሙ ተኤ አከ ቤክቱፍ፣ አን በዻዹማ ዱከነ ኬሳ፣ ቀቤኘ ለፈ ዾክሳት ኩፈሜስ ሲፍ ነንኬነ። 
አት ነ ቤኩ ባቱዩ፣ አን ገርብቸኮ ያቆቢፍ፣ እስራኤል ፍለተማኮቲፍ ጄዼ መቃኬቲን ስ ዋሜረ፤ መቃ ኡልፍናስ ሲፍ ኬኔረ። 
አን ዋቀዮ፤ አነ መሌ ከን ብራ ህንጅሩ፤ አነ መሌ ዋቅን ቶኮዩ ህንጅሩ። አት ነ ቤኩ ባቱዩ፣ አን ስን ጀቤሰ፤ 
ኩንስ አከ ነሞትን በአ ቢፍቱቲ ሀመ ልጠ ቢፍቱት፣ አነ መሌ ከን ብራ አከ ህንጅሬ ቤከኒፍ። አን ዋቀዮ፤ አነ መሌ ቶኮዩ ህንጅሩ። 
አን እፈ ነንቶልቸ፤ ዱከነስ ነንኡመ፤ በዻዹማ ነንፍደ፤ በላስ ነንኡመ፤ አን ዋቀዮ ወንቶተ ከኔን ሁንደ ነንጎዸ። 
“ያ ሰሚወን፣ እስን ኦል ጉባዻ ቀጄሉማ ሮብሳ፤ ዱሜሶንስ ገድ ጮጮብሳ። ለፍት ሃበነምቱ፤ ፈይን ሃብቅሉ፤ ቀጄሉማንስ እሰ ወጅን ሃጉደቱ፤ አን ዋቀዮ ዋን ከነ ኡሜረ። 
“ቅራጪ ቅራጪዹመ ለፋ ተኤ ኡማሳቲን ወል ሎሉፍ ወዮ። ሱጴን፣ ሱጴ ዾፍቱዻን፣ ‘አት ማል ሆጄቻ ጅርተ?’ ጄዻ? ሆጂን አት ሆጄቱስ፣ ‘እን ሀርከ ህንቀቡ’ ሲን ጄዻ? 
ነመ አባዻን፣ ‘አት ማል ዸልችቴ?’ ዮካን ሃዻን፣ ‘አት ማል ዴሴ?’ ጄዹፍ ወዮ። 
“ዋቀዮ፣ ቁልቁልች እስራኤል ኡማንሼ ሱን አከነ ጄዸ፦ እስን ዋኤ ወንቶተ ዹፉፍ ጅረኒ ጄቹንስ፣ ‘ዋኤ እጆሌኮ ነ ጋፈዻ፤ ዮካን ዋኤ ሆጂ ሀርከኮ ነ አጀጃ።’ 
ከን ለፈ ቶልቼ ነመስሼረት ኡሜ አነ። ሀርክኮ ሰሚወን ድሪርሴረ፤ ራያሳኒ ሁንደስ አጀጄረ። 
አን ቀጄሉማኮቲን ቂሮስን ኦል ነንካሰ፦ ከራሳ ሁንደስ ወል ነንቅጤሰ። እን መጋላኮ ዴብሴ እጃረ፤ ቦጅአምቶተኮስ ብልሰ ባሰ፤ ገሩ ገቲዻን ዮካን በዻሳን ምት፣ ጄዸ ዋቀዮ ዋን ሁንደ ደንደኡ።” 
ዋቀዮ አከነ ጄዸ፦ “ቀቤኝ ግብጢፊ ደልደል እቶጵያ፣ ነሞትን ዼዼሮን ሳባ፣ ገረኬ ንዹፉ፤ ከንኬስ ንተኡ፤ እሳን ፎንጫዻን ህዸመኒ ዱግደ ዱባን ስ ዱካ ቡኡ። ፉለኬ ዱረትስ ገድ ጄዸኒ ‘ዹጉማን ዋቅን ስ ወጅን ጅረ፤ እሰ መሌስ ቶኮዩ ህንጅሩ፤ እሰ መሌስ ዋቅን ብራ ህንጅሩ’ ጄዸኒ ስ ከዸቱ።” 
ያ ዋቅ፣ ፈይሳ እስራኤል፣ አት ዹጉማን ዋቀ ኦፍ ዾክስቱዸ። 
ወር ዋቆተ ቶልፈሞ ቶልቸን ሁንድኑ ንቃነኡ፤ ንሰልጰቱ፤ ወሊ ወጅንስ ሰልጵነ ኬሰ ቡኡ። 
እስራኤል ገሩ ፈይነ በረ በራቲን ዋቀዮ ንፈይፈመ፤ እስን በረ በራን ህንቃኖፍተን፤ ዮካን ህንሰልጰተን። 
ዋቀዮ አከነ ጄዸ፤ ከን ሰሚወን ኡሜ፣ እን ዋቀ፤ እን ለፈ ሚዸግሴ ቶልቼ እሼ ሁንዴሴ፤ እን አከ እሼን እዶ ጅሬኛ ታቱፍ እሼ ኡሜ መሌ አከ እሼን ኦነ ታቱፍ እሼ ህንኡምኔ፤ እን አከነ ጄዸ፤ “አን ዋቀዮ፤ አነ መሌ ከን ብራ ህንጅሩ። 
አን ብየ ዱከና ኬሳ ዾክሳዻን ህንዱበትኔ፤ አን ሰኚወን ያቆቢን፣ ‘አከሱማን ነ በርባዳ’ ህንጄኔ። አን ዋቀዮ ዹጋ ነንዱበዸ፤ ዋን ቀጄላስ ነንለብሰ። 
“ወልት ቀበማ ኮታ፤ እስን በቀቶትን ሰቦታ ወል ገኣ። ወር ዋቀ ቶልፈማ ሙከራ ሆጄተሜ ባተን፣ ከኔን ዋቆተ ፈይሱ ህንደንዴኜ ከዸተን ሆማ ቤኩምሰ ህንቀበን። 
ዋነን ተኡ ቀቡ ዱበዻ፤ ዽኤፈዻስ፤ እሳንስ ወሊ ወጅን ሃመርአተን። ኤኙቱ ዋን ከነ ዱራን ዱርሴ በረ ዼራን ዱረ ህሜ? ዱሩመዩ ኤኙቱ ለብሴ? አኑመ ዋቀዮ ምቲ? አነ መሌ ዋቅን ቀጄላፊ ፈይሳን ቶኮዩ ህንጅሩ፤ አነ መሌ ቶኮሌ ህንጅሩ። 
“እስን ወር ሀንዳረ ለፋ ሁንድ፣ ገረኮት ዴብኣቲ ፈያ፤ አን ዋቀ፤ አነ መሌ ከን ብራ ህንጅሩቲ። 
አን መታኮቲን ከከዼረ፤ አፋንኮስ አከነ ጄዼ ቀጄሉማዻን ዱቢ ህንጌደረምኔ ዱበቴረ፤ ‘ጅልብ ሁንድ ፉለኮ ዱረት ንጅልቤንፈተ፤ አረብን ሁንድስ አናን ከከተ።’ 
እሳንስ፣ ‘ቀጄሉማፊ ጀብን ዋቀዮ ቆፋን አርገመ’ ጄዸኒ ዋኤኮ ንዱበቱ።” ወር ኣሪዻን እሰት ከአን ሁንድ፣ ገረሳ ዹፈኒ ንቃነኡ። 
ሰኚን እስራኤል ሁንድ ገሩ፣ ዋቀዮን ቀጄልቶተ ታስፈሙ፤ ንከበጀሙስ። 
