ሆሴኣ.
11.
“እስራኤል ዬሮ ዳእመ ቱሬት፣ አን እሰ ነንጃለዼ፤ አን ግብጢ እልመኮ ዋሜረ። 
ገሩ ሀሙመ አን እት ዴዴብኤ እሳን ዋሙ፣ እሳን ነራ ፈጋቻ ዴመን። እሳን በኣሊፍ ኣርሳ ዽኤሰኒ ፈኪወኒፍ እጣነ ኣርሰን። 
ከን እሬሳኒ ቀቤ ኤፍሬምን ሚላን ዴሙ በርሲሴ አኑመ፤ እሳን ገሩ አከ አን እሳን ፈይሴ ህንሁበትኔ። 
አን ፉኞ ገረ ላፍነ ነማቲን፣ ህዻ ጃለላቲንስ እሳን ነንሀርክሴ፤ አን ሞርመሳኒራ ዋንጆ ፉዼ እሳን ሶሩፍ ገደን ጄዼ። 
“እሳን ቀልቢ ጅጂረቹ ዋን ድደኒፍ ግብጥት ህንዴብአን፤ አሶር ገሩ እሳን ቡልቸ። 
ጎራዴን መጋላወንሳኒ ኬሰት በለቅሰ፤ ራጆተ ሶብዱሳኒ ንበርበዴሰ፤ ከሮረሳኒስ ንፈሸሌሰ። 
ሰብንኮ ነራ ዴብኡፍ ኩተቴረ። ዮ እሳን ዋቀ ዋን ሁንዳ ኦሊ ዋመተንዩ እን ጎንኩማ ኦል እሳን ህንቀቡ። 
“ያ ኤፍሬም አን አከሚነን ደንደኤ ስ ዺሰ? ያ እስራኤል አን አከሚነን ደበርሴ ስ ኬነ? አን አከሚነን ደንደኤ አከ አድማ ስ ጎዸ? አከሚነን አከ ዜቦኢም ስ ጎዸ? ገራንኮ ነ ኬሰት ጌደረሜረ፤ ገረ ላፍን አን ሲፍ ቀቡ ጉደቴረ። 
አን ዼከምሰኮ ሶዳችሳ ሰነ ገድ ህንዺሱ፤ ዮካን አን ዴብኤ ኤፍሬምን ህንበሌሱ። አን ዋቀ መሌ ነመ ምት፤ አን እሰ ቁልቁሉ ግዱኬ ጅሩዸ። አን ዼከምሳን ህንዹፉ። 
እሳን ዋቀዮን ዱካ ቡኡ፤ እን አኩመ ሌንጫ ኣደ፤ ዮሙ እን ኣዱት እልማንሳ ሆለቻ ልጠ ቢፍቱቲ ዹፉ። 
እሳን አኩመ ስምብሮ ግብጥራ፣ አኩመ ጉጌ ኦለቻ አሶርራ ዹፉ። አን መነሳኒ ኬሰ እሳን ነንጅራችሰ” ጄዸ ዋቀዮ። 
ኤፍሬም ሶባን፣ መን እስራኤልሞ ጎዎምሳዻን ነ መርሴ። ይሁዳንስ ዋቀት፣ አመነማ ቁልቁልቸ ሰነትዩ ፍንጭሌ። 
