እዮብ.
21.
እዮብ አከነ ጄዼ ዴብሴ፦ 
“ዱቢኮ ቀልቤፈዻ ዸጌፈዻ፤ ኩን ዋን እስን እቲን ነ ጀጀቤስተን ሃተኡ። 
ዬሮ አን ዱበዹ ና ኦብሳ፤ ኤርገ አን ዱበዼ ቦዴ እስን ነት ቆሱ ደንዴሱ። 
“ዹጉማን ከን አን ኮመዹ ነማ? አን ማሊፍ ኦብሰ ህንዸብኔሬ? 
ነ እላላቲ ድንቅሲፈዻ፤ ሀርከኬሰንስ አፋንኬሰንረ ካአዻ። 
አን ዮሙ ዋን ከነ ያዱ ነንሶዳዸ፤ ሆለትናንስ ነ ቀበተ። 
ሀሞን ማሊፍ እት ፉፈኒ ሉቡን ጅራቱ? ማሊፍ ዱሎመኒ ሁምነስ አርገቻ ዴሙ? 
እጆሌንሳኒ ናኖሳኒት፣ ሰኚንሳኒስ ፉለሳኒ ዱረት ጀባተኒ ዻበቱ። 
መንሳኒ ነጋዸ፤ ዋን ሶዳቱሌ ህንቀቡ፤ ኡሌን ዋቃስ እሳን ህንቱቅጡ። 
ኮርምሳኒ ዸልቹ ህንደዸቡ፤ ሳወንሳኒ ንዸሉ፤ ህንገተተንስ። 
እሳን እጆሌሳኒ አኩመ ቡሻዬት ቦባሱ፤ ዳእመንሳኒሞ ንቡራቁ። 
ድቤፊ ክራራን ስርቡ፤ ሰገሌ ኡሉሌቲንስ ንገመዱ። 
እሳን በረሳኒ በዻዹማዻን ፍጠቱ፤ ነጋዻንስ ንአዋለሙ። 
ተኡሌ እሳን ዋቃን አከነ ጄዹ፤ ‘ኑ ዺስ! ኑ ከራኬ ቤኩፍ ፌዺ ህንቀብኑ። 
አከ ኑ እሰ ተጃጅሉፍ ዋቅን ዋን ሁንደ ደንደኡ ኤኙ? ኑ እሰ ከዸትኔ ማል አርገትነ?’ 
በዻዹማንሳኒ ገሩ እሳን ሀርከ ህንጅሩ፤ ከናፉ አን ጎርሰ ሀሞታራ ነንፈጋዸ። 
“ገሩ እብሳን ሀሞታ ዮምዩ ንዻማ? በላን ዮምዩ እሳንት ዹፋ? ዋቅንስ ዼከምሰሳቲን በዲሰ እሳንት ፍዳ? 
እሳን አኩመ ጭዲ ፉለ ቅሌንሳ ዱራት፤ አኩመ ሀበቂ ቡቤን ሀማን ፉዸቴ ዴሙት። 
እስን፣ ‘ዋቅን በሌሳ ነመ ቶኮ እልማንሳቲፍ ኩሰ’ ጄቱ። አከ እን ዋን ከነ ቤኩፍ ዋቅን ነምቹመ መታሳቲፍ ገቲሳ ሃኬኑ! 
እጅሳ በዲሰሳ ሃአርጉ፤ እን ጦፎ ዼከምሰ ዋቀ ዋን ሁንደ ደንደኡ ሃዹጉ። 
እን ዬሮ ጅእ እሳፍ ቆደሜ ዹሙት፣ ዋኤ ማቲሳ ከን ዺሴ ብራ ዴሙ ሰና ዽመ ማሊ ቀባተ? 
“ነምን ቶኮዩ ዋቀ ቤኩምሰ በርሲሱ ደንደኣ? ዋቅን ኦል ኣንቶተትዩ ንሙራቲ። 
ነምን ቶኮ ኡቱመ እት ቶሌ ነጋን ጅራቱ፣ ኡቱመ ሁምነ ጉቱ ቀቡ፣ 
ኡቱመ ዸግንሳ ገበቴ ጅሩ፣ ኡቱመ ለፌንሳ ዹካን ጉተሜ ጅሩ ንዱአ። 
ነምን ብራሞ ኡቱ ገመቹ ቶኮሌ ህንአርግን፣ ጅሬኘ ሀዻኣ ጅራቻ ዱአ። 
እሳን ብዮ ኬሰ ወል ብረ ጭጪሱ፤ ለቸንሳኒቱ ራሞን ንቱተአ። 
“አን ያደኬሰኒፊ መለ እስን እቲን ነ ሚዹ በርባደን ነንቤከ። 
እስን፣ ‘መን ነምቸ ጉዳ፣ ዱንካን ነሞትን ሀሞን ኬሰ ጅራተን አመ ኤሰ ጅረ?’ ጄቱ። 
እስን ነሞተ ከራ ዴመን ህንጋፈኔ? ዋን እሳን ጄዸንስ ህንቀልቤፈትኔ? 
አከ ነምን ሀማን ጉያ በላ ኦልፈሙ፣ አከ እን ጉያ ዼከምሳሌ በራረሙ ህንቀልቤፈትኔ? 
ነምን ፉሉመሳ ዱረ ዻበቴ ሆጂሳ እት ህሙ ኤኙ? ነምን ገቲ ዋን እን ሆጄቴ ባሱፍ ኤኙ? 
እን ገረ አዋላት ጌፈመ፤ አዋልሳስ ንኤገመ። 
ብዮን ሱሉለ ኬሳ እሰት ምኣወ፤ ነሞትን ሁንድ እሰ ዱካ ቡኡ፤ ነሞትን አከ መሌ ባይኤንስ ፉለሳ ዱረ ዴሙ። 
“ዮስ እስን አከሚን ዋን ፋይዳ ህንቀብኔን ነ ጀጀቤሱ ደንዴሱሬ? ዴቢንኬሰንስ ሶበ ቆፈ!” 
