እሳያስ.
29.
ያ አሪኤል፣ ያ አሪኤል፣ መጋላ ዳዊት ኬሰ ጅራቴ፣ ሲፍ ወዮ! ወጋረት ወጋ ደበላ፤ አያኖትን ወጋስ እቱመ ሃፉፈን። 
ተኡስ አን አሪኤልን መርሴ ነንቀበ፤ እሼን ቦሴ ንወዋት፤ እሼን አናፍ አከ አሪኤል ታት። 
አን ከራ ሁንዳን ናኖኬ ነንቁበዸ፤ ገሞወኒንስ ስን መርሰ፤ ቱላ ብዮስ ስት ናኔሴ ነንዻበ። 
አት ገድ ዴብፈምቴ ለፈራ ንዱበተ፤ ሃሳንኬ ብዮ ኬሳ ጉንጉመ። ሰገሌንኬ አከ ሰገሌ ኤኬራ ለፈ ኬሳ በአ፤ ሃሳንኬስ ብዮ ኬሳ ሀሳሰ። 
ዲኖትንኬ ሄዱን ገሩ አከ አዋረ ቡላኤ፣ ገረ ጀቤዪን ባይኤንስ አከ ሀበቂ ቡቤን ፉዸቴ ተኡ። አኩመ ተሳ ኡቱ ህንቤከምንስ፣ 
ዋቀዮ ዋን ሁንደ ደንደኡ፣ በከካዻን፣ ሶቺ ለፋቲፊ ወጨ ጉዳዻን፣ ቡቤዻን፣ ቡቤ ሀማፊ አረበ እብደ ዋ ፍጡቲን ንዹፈ። 
ኤርገሲ ቱትን ሰቦተ ሁንዳ ከን አሪኤሊን ሎሉ፣ ከን እሼፊ ደኦሼ ጀጀቦ ዸኤ መርሴ ቀቡ፣ አኩመ አብጁ፣ አኩመ ሙልአተ ሀልከን ኬሳ ተአ፤ 
ኩንስ አኩመ ነምን ቤለኤ ቶኮ አከ ዋ ኛቻ ጅሩ አብጁዻን አርጌ ዬሮ ደመቁት ገሩ አመሌ ቤለ ቀቡ ሰነ፣ ዮካን አኩመ ነምን ዼቦቴ ቶኮ አከ ዋ ዹጋ ጅሩ አብጁዻን አርጌ ዬሮ ደመቁት ገሩ አመሌ ዼቡዻን ገገቡ ሰነ ተአ። ቱተ ሰቦተ ሁንዳ ከን ቱሉ ጥዮን ሎሉረትስ አከሱመ ተአ። 
ርፈዻ፤ ድንቅሲፈዻስ፤ ኦፍ ጃምሳቲ ነመ ዋ ህንአርግኔ ተኣ፤ መቻኣ፤ ገሩ ዳዺ ወይኒቲን ህንተእን፤ ገተንተራ፤ ገሩ ዹጋቲ ጀባዻን ህንተእን። 
ዋቀዮ ህርበ ጭማ እስንት ቡሴረ፤ እጀኬሰን ራጆተ፣ ጩፌረ፤ መታኬሰን እላልቶተስ፣ ሀጉጌረ። 
ሙልአትን ኩን ሁንድ እስኒፍ ዱቢ ክታበ መረማረት ቻፔፈሜ መሌ ሆማ ምት። ዮ እስን ክታበ ከነ ነመ ዱብሱ ደንደኡ ቶኮት ኬንተኒ፣ “ማሎ ሜ ዋን ከነ ዱብስ” ጄተኒን እን፣ “ሰበቢ ክታብች ቻፔፈሜፍ አን ዱብሱ ህንደንደኡ” ጄዼ ዴብሰ። 
ዮካን ዮ እስን ክታበ መረማ ከነ ነመ ዱብሱ ህንደንዴኜ ቶኮት ኬንተኒ፣ “ማሎ ሜ ዋን ከነ ዱብስ” ጄተኒን እን፣ “አን አከምት አከን ዱብሱ ህንቤኩ” ጄዼ ዴብሰ። 
ጎፍታን አከነ ጄዸ፦ “ኡመትን ኩን አፋንሳቲን ነት ዽኣተ፤ ህዺሳቲንስ ነ ከበጀ፤ ገራንሳ ገሩ ነራ ፈጎ ጅረ። ዋቄፈትናን እሳን ነ ዋቄፈተንስ ሴረ ነምን በርሲሱ ቆፋን ቶልፈሜ። 
ከናፉ አን አመሌ ድንቂረት ድንቂ ደበሌ ኡመተ ከነ ነንድንቅሲሰ፤ ኦጉማን ነመ ኦጌሳ ንበደ፤ ሁበትናን ሁበቶታስ ንዾከተ።” 
ወረ ከሮረሳኒ ዋቀዮ ዱራ ዾክፈቹፍ ጄዸኒ ቅሌት ገድ ቡአኒፍ፣ ወረ ሆጂሳኒ ዱከነ ኬሰት ሆጄተኒ፣ “ኤኙቱ ኑ አርገ? ኤኙቱ ቤከ?” ጄዸኒ ያደኒፍ ወዮ! 
ኩን ጀልእነኬሰን፣ ሱጴ ዾፍቱ አከ ሱጴት እላልቱ! ወን ቶልቸሜ ቶኮ ነመ እሰ ቶልቼን “እን ነ ህንቶልችኔ” ጄዻ? ኦኮቴን ቶኮ ሱጴ ዾፍቱዻን፣ “እን ሆማ ህንቤኩ” ጄቹ ደንደኣ? 
ልባኖን ዬሮ ገባባ ኬሰት ለፈ ቆቲሳ ገበቴ ህንታቱ? ለፍት ቆና ገበታን ሱንስ ቦሶነ ህንፈካቱ? 
ጋፈስ ዱዳን ዱቢ ክታበ መረማ ንዸገአ፤ እጅ ነመ ጃማ ድምምሳፊ ዱከነ ኬሰት ንአርገ። 
ነምን ገድ ኦፍ ቀቡ አመስ ዋቀዮት ንገመደ፤ ረከቶትንስ ቁልቁልቸ እስራኤል ሰናን ንገመዱ። 
ገረ ጀቤዪን ንበዱ፤ ወር ነመት ቆሰን ንበርበዳኡ፤ ወር ሀምነ ሆጄቹ ጃለተን ሁንድኑ ንበሌፈሙ፤ 
ወር ዱቢን የከማ ነመ ጎዸን፣ ወር ነምቸ መነ ሙርቲት ነማፍ ፈልሙ ዱረ ክዮ ካአኒ ሶባን ዹጋ በኡዻን ሙርቲ ቀጄላ ነመ የከ ህንቀብኔ ጀልእሰን ንበሌፈሙ። 
ከናፉ ዋቀዮ እን አብረሃምን ፉሬ ሱን መነ ያቆቢን አከነ ጄዸ፦ “ያቆብ ስአች ዴብኤ ህንቃነኡ፤ ፉልሳስ ስአች ህንዱከናኡ። 
እሳን ዬሮ ግዱሳኒት እጆሌሳኒ ሆጂ ሀርከኮቲ ሰነ አርገንት፣ መቃኮ ንቁልቁሌሱ፤ እሳን ቁልቁሉማ ቁልቁልቸ ያቆብ ንቤኩ፤ ዋቀ እስራኤልስ ሶዳቹዻን ንጅራቱ። 
ወር ዶጎጎረን ሁበትና ንአርገቱ፤ ወር ጉንጉመንስ ቀጄልፈመ ንፉዸቱ።” 
