እዮብ.
15.
ኤሊፋዝ ቴማንች አከነ ጄዼ ዴብሴ፦ 
“ነምን ኦጌስ ቶኮ ዱቢ ፋይዳ ህንቀብኔን ዴቢ ኬና? ዮካን ቡቤ በአ ቢፍቱቲን ገራሳ ጉተታ? 
እን ዱቢ ፋይዳ ህንቀብኔን፣ ሃሳ ቡኣ ህንቀብኔንስ ንፈልማ? 
አት ገሩ ዋቀ ሶዳቹ ንቱፈተ፤ ዋቀ ከዸቹሌ ነመ ዾውተ። 
ጩቡንኬ አፋንኬ ንበርሲፍት፤ አትስ አፋን ጀልኦታ ፍለተ። 
አፋኑመ ኬቱ ስት ሙረ መሌ አፋንኮ ምት፤ አረቡመ ኬቱ ረጋ ስት ተአ። 
“ስቱ ነመ ሁንደ ዱረ ዸለቴ? ዮካን ስቱ ቱሉወን ዱረ አርገሜ? 
አት ዾክሳ ዋቃ ዸጌሴርታ? ኦጉማስ ኦፉመኬቲፍ ዹንፈታ? 
ወን አት ቤክቱ ከን ኑ ህንቤክኔ ማል? ሁበትናን አት ቀብዱ ከን ኑ ህንቀብኔ ማል? 
ነሞትን አሪ ባሰኒፊ ከኔን ጃረን፣ ወር አባ ኬዩ ጫላ ዱሎመን ኑ ግዱ ጅሩ። 
ጎርስ ዋቃ ከን ነመ ጀጀቤሱ፣ ዱቢን ሱታን ስት ህመሜ ሱን ስ ሀንቀቴ? 
ያድንኬ ማሊፍ ስ ፉዸቴ በደ? እጀስ ማሊፍ በባፍተ? 
ወን አከ አት ዋቀት ኣርቱ፣ አከ ዱቢን አከሲስ አፋንኬቲ በኡ ጎዼ ማል? 
“አከ ቁልቁሉ ተኡፍ ነምን ማል? ዮካን አከ ቀጄልቶተ ተአኒፍ ወር ዱበርቶተራ ዸለተን ማል? 
ዮ ዋቅን ቁልቁሎተሳሌ አመኑ ባቴ ሰሚወንዩ ፉለሳ ዱረት ቁልቁሉ ተኡ ባተን፣ 
ዮስ ሰኚን ነማ እን ሀማፊ ጡራኣን፣ ከን አኩመ ብሻኒት ጩቡ ዹጉ ሱን ሀመም ሀመሲ ገድ ሃተኡሬ! 
“ነ ዸጌፈዹ፤ አን ሲፈን እብሳ፤ ዋነን አርጌስ ስት ነንህመ፤ 
ዋን ነሞትን ኦጌዪን ዋን አቦቲሳኒራ ዸገአን ኬሳ ቶኮሌ ኡቱ ህንዾክስን ኦዴሰን ሰነ ነንዱበዸ፤ 
ብየቲን አቦቲሳኒ ቆፋፍ ኬነምቴ፤ አለጋን ቶኮዩ እሳን ግዱ ህንጅራትኔ። 
ነምን ደባን በረ ጅሬኘሳ ጉቱ፣ ገረ ጀቤስስ በረ እሳፍ ቆደሜ ጉቱ ንረከተ። 
ሰገሌን ሶዳችሳን ጉረሳት ንእየ፤ ኡቱመ እን ነጋን ጅራቱስ ሳምቶትን ተሱመ እት ዹፉ። 
እን አከ ዴብኤ ዱከነ ኬሳ በኡ ህንአመኑ፤ ጎራዴቱ እሰ ኤገተ። 
እን ዋን ኛተሙ በርባቸ አሲፊ አች ጆረ፤ አከ ጉያን ዱከና ዽኣቴስ ንቤከ። 
ዽጵናፊ ገድ እሰ ሶዳችሱ፤ አኩመ ሞቲ ሎላፍ ቆጳኤትስ እሰት ጭሙ፤ 
እን ሀርከሳ ዋቀት ኦል ፉዸቴ ዋቀ ዋን ሁንደ ደንደኡስ ቱፈቴረ፤ 
ጋቸነ የቡፊ ጀባ ቀበቴ እሳን ሞርሙፍ መተ ጀብናን በኤረ። 
“ዮ ፉልሳ ጮማን ሀጉገሜ ሙዺንሳ ፎን ባሴ ኢተኤዩ፣ 
እን መጋላወን በርበዳአን ኬሰ፣ መኔን ነምን ቶኮዩ ኬሰ ህንጅራትኔ፣ ከኔን ዲገመኒ ቱለሙ ገአን ኬሰ ጅራተ። 
እን ስአች ህንሶሮሙ፤ ቀቤኝሳስ ህንጅራቱ፤ ዮካን ቀቤኝሳ ለፈረ ህንቱሩ። 
እን ዱከነ ጀላ ህንበኡ፤ አረብን እብዳ ደሜሳ ንጎግሰ፤ ሀፉር አፋን ዋቃቲ በኡስ እሰ ፉዸተ። 
እን ሰበቢ ቤኛ ቶኮሌ ህንአርገኔፍ፣ ዋን ፋይዳ ህንቀብኔ አመነቹዻን ኦፍ ህንጎዎምስን። 
እን ኡቱ ዬሮንሳ ህንገእን ንጮለገ፤ ደሜንሳስ ህንለልሱ። 
እን አከ ሙከ ወይኒ እጅሳ ኡቱ ህንብልቻትን እራ ፉናነሜ፣ አከ ኤጄርሰ ደራራሳ ኦፍራ ሀርጫሴ ንተአ። 
ገሬን ወረ ዋቃፍ ህንቡሌ ንመሴነ፤ እብድስ ዱንካነ ወረ መተኣ ጃለተኒ ንጉበ። 
እሳን ረክነ ኡልፋአኒ ሀምነ ዸለን፤ ገራንሳኒስ ጀልእነ ያደ።” 
