ሌዎተ.
23.
ዋቀዮ ሙሴዻን አከነ ጄዼ፤ 
“አከነ ጄዺቲ እስራኤሎተት ዱበዹ፤ ‘ኩኔን አያኖተኮ ሙርታኦ፣ አያኖተ ዋቀዮ ከኔን እስን ጉዮተ ወል ገኢ ቁልቁሉ ጄተኒ ለብስተኒዸ። 
“ ‘ጉዮትን እስን ሆጂ እት ሆጄተን ጀአቱ ጅረ፤ ጉያን ቶርበፋን ገሩ ሰንበተ ቦቆና፣ ጉያ ወል ገኢ ቁልቁሉት። እስን ሆጂ ቶኮሌ ህንሆጄትና፤ እዶ እስን ጅራተን ከምትዩ ኩን ሰንበተ ዋቀዮት። 
“ ‘እሳን ኩኔን አያኖተ ዋቀዮ ሙርቴፈሞ፣ ወልዳወን ቁልቁሉ እስን ዬሮሳኒት ለብስተኒዸ፤ 
ፋሲካን ዋቀዮ ገልገለ ቡልቲ ኩዸ አፉረፋ ጅአ ጀልቀባት ጀልቀበመ። 
ጉያ ኩዸ ሸነፋ ጅአ ጀልቀባት አያነ ዋቀዮ ከን መጥኖቱ ጀልቀበመ፤ እስንስ ጉያ ቶርበ ቡዴነ ራጭቲ ህንቀብኔ ኛዻ። 
ጉያ ጀልቀባት ወል ገኢ ቁልቁሉ ቀባዻ፤ ሆጂ እድሌስ ህንሆጄትና። 
ቡልቲ ቶርበ ኣርሳ እብዳን ዋቀዮፍ ዽኤፈሙ ዽኤሳ። ቡልቲ ቶርበፋት ወል ገኢ ቁልቁሉ ቀባዻ፤ ሆጂ እድሌስ ህንሆጄትና።’ ” 
ዋቀዮ ሙሴዻን አከነ ጄዼ፤ 
“አከነ ጄዺ እስራኤሎተት ዱበዹ፤ ‘ዮሙ ብየ አን እስኒፍ ኬኑት ገልተኒ ኦምሸ ወልት ቀብደንት ብሲ መታ ምዻን ወልት ቀብደን ሰና ሉበት ፍዳ። 
እንስ አከ ብሲን ሱን ፉዸተመ እስኒፍ አርገቱፍ ፉለ ዋቀዮ ዱረት ሃሶቾሱ፤ ሉብችስ ጉያ ሰንበተ ቦዴ ጅሩት ሃሶቾሱ። 
ጉያ ብሲ ሰነ ሶቾፍተንት፣ ጦባላ ሆላ ወጋ ቶኮ ከን ህርእነ ህንቀብኔ ኣርሳ ጉበሙ ጎዻቲ ዋቀዮፍ ዽኤሳ፤ 
ከነ ወጅንስ ኣርሳ ምዻኒ ዳኩ ቡላኣ ዘይቲዻን ሱኩመሜ ኢፊ ቶኮራ ሀርከ ኩዸን ኬሳ ሀርከ ለመ ኣርሳ ኡርጋኣ እብዳን ዋቀዮፍ ዽኤፈሙፊ ዽባዩ ዳዺ ወይኒ ኢኒ ቶኮራ ሀርከ አፉር ኬሳ ሀርከ ቶኮ ዽኤሳ። 
እስን ሀመ ጋፈ ኬና ከነ ዋቀዮፍ ዽኤስተንት ቡዴነ ዮካን አካዪ ዮካን አሼቲ ህንኛትና። ኩንስ እዶ እስን ጅራተን ሁንደት ዸሎተ ዹፉፍ ሴረ በረ በራ ሃተኡ። 
“ ‘ጉያ ሰንበተ ቦዴ ጅሩ፣ ጋፈ ብሲ ኣርሳ ሶቾፈሙ ፍደኒ ጀልቀባቲ ቶርበኖተ ቶርበ ጉቱ ለካኣ። 
ሀመ ጉያ ሰንበተ ቶርበፋ ቦዴ ጅሩት ጉያ ሸንተመ ለካኣ፤ ኤርገሲሞ ኣርሳ ምዻን ሃራ ዋቀዮፍ ዽኤሳ። 
እዶ ጅራተን ሁንደት ቡዴነ ለመ ከን ዳኩ ቡላኣ ኢፊ ቶኮራ ሀርከ ኩዸን ኬሳ ሀርከ ለማ ከን ራጭቲን እት መከሜ ቶልፈሜ ኬና ሀንገፈ ከን ሶቾፈሙ ጎዻቲ ዋቀዮፍ ፍዳ። 
ቡዴነ ከነ ወጅንስ ጦባላወን ሆላ ቶርበ ከኔን ህርእነ ህንቀብኔፊ ከኔን ወጋ ቶኮ ቶኮ፣ ድብቸ ቶኮፊ ኮርቤዪ ሆላ ለመ ዽኤሳ። እሳንስ ኣርሳ ምዻንሳኒቲፊ ኣርሳ ዽባዩሳኒ ወጅን ዋቀዮፍ ኣርሳ ጉበሙ ተኡ፤ ኩንስ ኣርሳ እብዳን ዽኤፈሙ ከን ኡርጋንሳ ዋቀዮት ቶሉዸ። 
ኤርገሲስ ኣርሳ ጩቡቲፍ ኮርመ ሬኤ ቶኮ አከሱመስ ጦባላ ሆላ ለመ ከኔን ወጋ ቶኮ ቶኮ ኣርሳ ነጋቲፍ ቀላ። 
ሉብንሞ ጦባላ ሆላ ሰነ ለማን ኣርሳ ሶቾፈሙ ጎዼ ቡዴነ ጀልቀባ ወጅን ፉለ ዋቀዮ ዱረት ሃሶቾሱ። እሳን ኩኔንስ ከን ዋቀዮፍ ቁልቁሌፈመኒዸ፤ ቆደ ሉቦታትስ። 
እስን ጋፉመ ሰነ ወል ገኢ ቁልቁሉ ለብሳ፤ ሆጂ እድሌስ ህንሆጄትና። ኩንስ እዶ እስን ጅራተን ሁንደት ዸሎተ ዹፉፍ ሴረ በረ በራ ሃተኡ። 
“ ‘ዮሙ ኦምሸ ለፈኬሰኒ ወልት ቀብደንት ሀመ ቀርቀራት ህንሃምና ዮካን ቀርሚሳ ህንፉናንና፤ ዋን ከነ ህዬዪፊ አለጎታፍ ሀምብሳ። አን ዋቀዮ ዋቀኬሰን።’ ” 
ዋቀዮ ሙሴዻን አከነ ጄዼ፤ 
“እስራኤሎታን አከነ ጄዽ፤ ‘እስን ጉያ ጀልቀበ ጅአ ቶርበፋት ሰንበተ ቦቆና ቀባዻ፤ ያኢ ቁልቁሉ ሰገሌ መለከታቲን አያኔፈሙስ ቀባዻ። 
ኣርሳ እብዳን ዋቀዮፍ ዽኤፈሙ ዽኤሳ መሌ ሆጂ እድሌ ህንሆጄትና።’ ” 
ዋቀዮ ሙሴዻን አከነ ጄዼ፤ 
“ጉያን ኩርነፋን ጅአ ቶርበፋ ጉያ አራር ቡኡዸ። ወል ገኢ ቁልቁሉ ቀባዻ፤ ገድ ኦፍ ዴብሳ፤ ዋቀዮፍስ ኣርሳ እብዳን ዽኤፈሙ ዽኤሳ። 
ሰበቢ ጉያን ሱን ጉያ አራር ቡኡ፣ ዬሮ እት ፉለ ዋቀዮ ዋቀኬሰኒ ዱረት አራር እስኒፍ ቡኡ ተኤፍ ሆጂ ቶኮሌ ህንሆጄትና። 
ነምን ጋፉመ ሰነ ገድ ኦፍ ህንዴብፍኔ ከምዩ ሰበሳ ኬሳ ባፈሜ ንበሌፈመ። 
ነመ ጋፈ ሰነ ሆጂ ቶኮሌ ሆጄቱ ከምዩስ አን ሰበሳ ግዱዻ ነንበሌሰ። 
እስን ሆጂ ቶኮዩ ህንሆጄትና። ኩንስ ለፈ እስን ጅራተን ሁንደት ዸሎተ ዹፉፍ ሴረ በረ በራ ሃተኡ። 
ኩን እስኒፍ ሰንበተ ቦቆናት፤ እስንስ ገድ ኦፍ ዴብሱ ቀብዱ። ገልገለ ቡልቲ ሰግለፋ ጅአ ሰናቲ ጀልቀባቲ ሀመ ገልገለ እት ኣኑት ሰንበተኬሰን አያኔፈዻ።” 
ዋቀዮ ሙሴዻን አከነ ጄዼ፤ 
“እስራኤሎታን አከነ ጄዽ፤ ‘ቡልቲ ኩዸ ሸነፋ ጅአ ቶርበፋት አያነ ዱንካነ ቁልቁሉ ዋቀዮቱ ጀልቀበመ፤ ኩንስ ቡልቲ ቶርበ ቱረ። 
ጉያን ጀልቀባ ወል ገኢ ቁልቁሉዸ፤ ሆጂ እድሌስ ህንሆጄትና። 
ጉያ ቶርበ ኣርሳ እብዳን ዋቀዮፍ ዽኤፈሙ ዽኤሳ፤ ጉያ ሰዴተፋትሞ ወል ገኢ ቁልቁሉ ጎዸዻቲ ኣርሳ እብዳን ዋቀዮፍ ዽኤፈሙ ዽኤሳ፤ ኩን ጉያ ወል ገኢን ቁልቁሉን እት ጡሙረሙዸ፤ ሆጂ እድሌስ ህንሆጄትና። 
“ ‘ኩኔን አያኖተ ዋቀዮ ሙርታኦ እስን ኣርሳ እብዳን ዋቀዮፍ ዽኤፈሙ፣ ኣርሳ ጉበሙ፣ ኣርሳ ምዻኒ፣ ቀልማፊ ዽባዩ ጉያ ከሚፍዩ በርባችሱ ዽኤሱፍ ወል ገኢወን ቁልቁሉ እት ለብስተኒዸ። 
ኣርሳወን ኩኔን ኬናወን እስን ሰንበተ ዋቀዮቲፍ ዽኤስተኒፊ ኬናወንኬሰን፣ ኬናወን ወሬገኬሰኒፊ ኬናወን እስን ፌዺዻን ኬንተን ሁንደረት ደበልተኒ ዋቀዮፍ ፍደኒዸ። 
“ ‘ኤርገ ኦምሸ ለፈኬሰኒ ወልት ቀብደኒ ቦዴ ቡልቲ ኩዸ ሸነፋ ጅአ ቶርበፋቲ ጀልቀባቲ ቡልቲ ቶርበ ዋቀዮፍ አያነ አያኔፈዻ፤ ጉያን ጀልቀባ ሰንበተ ቦቆናት፤ ጉያን ሰዴተፋንስ አከሱመ ሰንበተ ቦቆናት። 
ጉያ ጀልቀባ እጀ ሙከ ጋሪ፣ ደሜ ሜጢ፣ ደሜ ሙከ ባለ ቀቡቲፊ አለልቱ ቀበዻቲ ጉያ ቶርበ ፉለ ዋቀዮ ዋቀኬሰኒ ዱረት ገመዳ። 
ወጉመ ወጋን አያነ ዋቀዮ ጉያ ቶርበ አያኔፈዻ። ኩንስ ዸሎተ ዹፉፍ ሴረ በረ በራ ሃተኡ፤ ጅአ ቶርበፋትስ እሰ አያኔፈዻ። 
ቡልቲ ቶርበ ዳሲ ኬሰ ቱራ፤ ዸለታን እስራኤል ሁንድኑ ዳሲ ኬሰ ሃቱሩ፤ 
እጆሌንኬሰንስ አከሲን አከ አን ዬሮ ብየ ግብጢቲ እስራኤሎተ ባሴት ዳሲ ኬሰ እሳን ቱርሴ ንቤኩ። አን ዋቀዮ ዋቀኬሰን።’ ” 
ሙሴንስ አያኖተ ዋቀዮ ሙርታኦ እስራኤሎተት ለብሴ። 
