ኤርምያስ.
5.
“ዳንዲወን ዬሩሳሌምራ ኦሊ ገድ ዴዴብኣ፤ አሲፊ አች እላላቲ ቀልቤፈዻ፤ ኦብዲወንሼ ሰከተኣ። እስን ዮ ነመ ዋን ቀጄላ ሆጄቱ፣ ከን ዹጋ በርባዱ ቶኮሌ አርገተን አን መጋላ ከናፍ ዺፈመ ነንጎዸ። 
እሳን ኡቱመ ‘ዹጋ ዋቀዮ ጅራታ’ ጄዸኑ አመዩ ሶባን ከከቱ።” 
ያ ዋቀዮ፣ እጅኬ ዹጋ ህንበርባዱ? አት እሳን ዾፍቴ፤ ገሩ እሳን ህንዹኩብኔ፤ አት እሳን ጨጨብስቴ፤ እሳን ገሩ ስሬፈሙ ድደን። እሳን ዸጋ ጫላ መታ ጀባተኒ ቀልቢ ጅጂረቹ ድደን። 
አንስ አከነ ጄዼን ያዴ፤ “ጀር ኩኔን ህዬዪዸ፤ እሳን ጎዎተ፤ እሳን ከራ ዋቀዮ፣ ሴረ ዋቀሳኒ ህንቤከኒቲ። 
ከናፉ አን ሀንገፎተ ብረ ዸቄ እሳንት ነንዱበዸ፤ ዹጉማን እሳን ከራ ዋቀዮ፣ ሴረ ዋቀሳኒስ ንቤኩ።” እሳንስ አከሱመ ዋንጆ ኦፍራ ጨጨብሰኒ ህዻስ ኦፍራ ኩኩተኒሩ። 
ከናፉ ሌንጭ ቦሶና በኤ እሳን ኛተ፤ ዬዪን ገሞጂስ ዹፌ እሳን በሌሰ፤ ቄረንስ ወረ ገድ በአን ጭጭረቹፍ መጋላወንሳኒ ብረት ርጴ ኤገተ፤ ፍንጭልሳኒ አከ መሌ ጉደቴ፤ ዱበት ዴብኡንሳኒስ ባይአቴራቲ። 
“አን አከሚነን ዺፈመ እስኒፍ ጎቹ ደንደአ? እጆሌንኬ ነ ዺሰኒ ዋቆተ ዋቆተ ህንተእኒን ከከተኒሩ። አን ዋን እሳኒፍ በርባችሱ ሁንደ ኬኔፊን ቱሬ፤ እሳን ገሩ ንኤጀን፤ ገረ መኔን ሰጋገልቱወኒትስ ጉገተን። 
እሳን ኮሮሚ ፈርዴኒ ከኔን አከ ጋሪት ሶረመኒዸ፤ ቶኮን ቶኮንሳኒ ኒቲ ነማት ህምምሱ። 
አን ዋን ከናፍ እሳን ህንአደቡሬ?” ጄዸ ዋቀዮ። “አን መታንኮ ሰበ አከ ሰበ ከና ሃሎ ህንበኡ? 
“ደላ ዸጋሼት ኦል በኣቲ በሌሳ፤ ገሩ ጉቱማን ጉቱት ምት። ደሜወንሼ እራ ጭራ፤ ሰብን ኩን ሰበ ዋቀዮ ምት። 
መን እስራኤሊፊ መን ይሁዳ፣ ጉቱማን ጉቱት አናፍ ህንአመነምኔ” ጄዸ ዋቀዮ። 
እሳን ዋኤ ዋቀዮ ሶበ ዱበተን፤ አከነስ ጄዸን፤ “እን ሆማ ህንጎዹ! ሚዻን ቶኮዩ ኑት ህንዹፉ፤ ጎራዴ ዮካን ቤለ ህንአርግኑ። 
ራጆትን ቡቤ መሌ ሆማ ምት፤ ዱቢን እሳን ኬሰ ህንጅሩ፤ ወን እሳን ዱበተን እሳኑመት ሃዴብኡ።” 
ከናፉ ዋቀዮ ዋን ሁንደ ደንደኡ አከነ ጄዸ፦ “ሰብን ኩን ዋን ዱቢ ከነ ዱበቴፍ፣ አን ዱቢኮ አፋንኬ ኬሰት እብደ፣ ሰበ ከነሞ ቆራን እብድ ጉቡ ነንጎዸ። 
ያ መነ እስራኤል፣” ጄዸ ዋቀዮ፤ “አን ሰበ ዱሪቲፊ ጀባ፣ ሰበ አት አፋንሳ ህንቤክኔ፣ ከን አት ዱቢሳሌ ህንሁበትኔ ቶኮ ብየ ፈጎዻ ስት ነንፍደ። 
መንኤን ጥየሳኒ አኩመ አዋለ በነማት፤ ሁንድሳኒስ ሎልቶተ ጀጀቦዸ። 
እሳን ምዻንኬቲፊ ቡዴነኬ ንኛቱ፤ እልማንኬቲፊ እንተለንኬ ንአጄሱ፤ ቡሻዬፊ ሎንኬ ንኛቱ፤ ወይኒኬቲፊ ሙኬን ሀርቡኬቲ ንኛቱ። መጋላወን ደላ ጀባ ቀበን ከኔን አት አመነቴ ሰነ ጎራዴዻን በርበዴሱ። 
“ተኡስ አን በረ ሰነ ኬሰዩ ጉቱማን ጉቱት እስን ህንበሌሱ” ጄዸ ዋቀዮ። 
“ዮሙ ነሞትን፣ ‘ዋቀዮ ዋቅንኬኘ ማሊፍ ዋን ከነ ሁንደ ኑት ፍዴ?’ ጄዸኒ ጋፈተንት፣ አት፣ ‘እስን አኩመ ነ ዺፍተኒ ብየኬሰን ኬሰት ዋቆተ ኦርማ ተጃጅልተን ሰነ፣ አመስ ብየ ከን መታኬሰኒ ህንተእን ኬሰት ኦርሞተ ንተጃጅልቱ’ ጄቴ እሳንት ህምተ። 
“ዋን ከነ መነ ያቆብት ህማ፤ ይሁዳ ኬሰትስ ለብሳ፦ 
እስን ኡመትን ጎዋን ሁበትና ህንቀብኔ፣ ወር ኡቱ እጀ ቀብደኑ ህንአርግኔ ከኔን ኡቱ ጉረ ቀብደኑ ህንዸጌኜ ዋን ከነ ዸገአ። 
እስን ነ ህንሶዳተኒ?” ጄዸ ዋቀዮ። “ፉለኮ ዱረት ህንሆለተኒ? አን ገላናፍ ጭረቸ ዳሪ ደላ በረ በራ ከን እን ቀጣሙሩ ህንደንዴኜ ጎዼ ቶልቼረ። ዸኣን ገላና ዮ እት ቡኤዩ እሰ ዲጉ ህንደንደኡ፤ ገላንች ዮ ሁርሴዩ፣ እሰ ጨብሴ ደርቡ ህንደንደኡ። 
ሰብን ኩን ገሩ መተ ጀቤሳፊ ፍንጭላዸ፤ እንስ ከራራ ጀልአቴ በዴረ። 
እሳን ገራሳኒት አከነ ህንጄዸን፤ ‘ኮታ ዋቀዮ ዋቀኬኘ እሰ ቦካ አርፋሳቲፊ ቦካ ብራ ወቅቲዻን ኬኑ፣ እሰ ቶርበኖተ እት ምዻን ወልት ቀበትኑ ዬሮሳኒት ኑ ኬኑ ሰነ ሃሶዳትኑ።’ 
በሌሳንኬሰን ዋን ከነ እስንራ ዴብሴረ፤ ጩቡንኬሰን ዋን ጋሪ እስን ዸብሲሴረ። 
“ሰበኮ ግዱ ነሞተ ሀሞ አከ ወረ ነመ ቀቡፍ ክዮ ካአኒት፣ አኩመ ነመ ክዮን ስምብሮ ቀቡት ርጰኒ ኤገተንቱ ጅረ። 
አኩመ መንኤን ስምብራን ጉተሙ፣ መኔንሳኒ ሶባን ጉተሙ፤ እሳንስ ሶሬዪፊ ጀጀቦ ተአኒ፣ 
ገበተኒ በሬደኒሩ፤ ሀምንሳኒ ዹመ ህንቀቡ፤ እሳን ሙርቲ ቀጄላ ህንበርባደን። እሳን ዽመ እጆሌ አባ ህንቀብኔቲፍ ህንፈልመን፤ ምርገ ህዬዪቲፍስ ህንዻበተን። 
አን ዋን ከናፍ እሳን ህንአደቡ?” ጄዸ ዋቀዮ። “አን ሰበ አከሲ ሃሎ ህንባፈዹ? 
“ወን ሱከኔሳን ነመ ርፈቺሱ ቶኮ ብየቲ ኬሰት ተኤረ፦ 
ራጆትን ራጂ ሶባ ዱበቱ፤ ሉቦትን ሁምኑመሳኒቲን ብየ ቡልቹ፤ ሰብንኮስ ዋን አከሲ ጃለተ፤ እስን ገሩ ዹመረት ማል ጎቹፍ ጅርቱ? 
