2 ሴና.
5.
ሶሎሞን ዮሙ ሆጂን እን መነ ቁልቁሉማ ዋቀዮቲፍ ሆጄቴ ሁንድ ራወተሜት ምኦተ አባንሳ ዳዊት ዋቃፍ አዳን ባሴ ጄቹንስ ሜቲ፣ ወርቄፊ ምኦተ ሁንደ ፍዴ መንኩሰ መነ ቁልቁሉማ ዋቀዮ ኬሰ ካኤ። 
ኤርገሲ ሶሎሞን ጥዮን መጋላ ዳዊትራ ታቦተ ከኩ ዋቀዮ ኦል ፍችሲሱዻፍ ጄዼ ማንጉዶተ እስራኤል፣ አቦቲ ጎሶታ ሁንዳፊ ሀንገፎተ ማቲወን እስራኤል ዬሩሳሌምት ወልት ዋሜ። 
እስራኤሎን ሁንድኑስ ጅአ ቶርበፋ ኬሰ ዬሮ አያናት ሞትቸ ብረት ወልት ቀበመን። 
ዮሙ ማንጉዶትን እስራኤል ሁንድ አች ገአንት ሌዎትን ታቦትቸ ኦል ፉዸን፤ 
እሳንስ ታቦተ ሰነ፣ ዱንካነ ወል ገኢቲፊ ምኦተ ቁልቁሌፈመን ከኔን ዱንካንቸ ኬሰ ቱረን ሁንደ ንፍደን። ሌዎትን ሉቦተ ተአንስ ባተኒ ኦል እሳን ፍደን፤ 
ሶሎሞን ሞትቺፊ ወልዳን እስራኤል ከን እሰ ብረት ወልት ቀበመን ጉቱን ሆሎታፊ ሎን አከ መሌ ባይአተኒ ገልሜሱፊ ለካኡን ህንደንደአምኔ ኣርሳ ዽኤሳ እሰ ወጅን ፉለ ታቦታ ዱረ ቱረን። 
ሉቦትንስ ኤርገሲ ታቦተ ከኩ ዋቀዮ ሰነ እዶሳ ገረ ኩታ ቁልቁልቸ መነ ቁልቁሉማ ኬሳ ጄቹንስ እዶ እዶ ሁንደ ጫላ ቁልቁሉ ተኤ ሰነት ኦል ገልቸኒ ቆቾ ኪሩቤሊ ጀለ ካአን። 
ኪሩቤሊንስ እዶ ታቦትቻረት ቆቾወንሳኒ በበልእሰኒ ታቦትቻፊ ደንቀራወን እቲን ታቦተ ባተን ንሀጉገን። 
ደንቀራወን ኩኔን ዋን አከ መሌ ዼዼረተኒፍ ፊጤንሳኒ ታቦትቸ ብራ ዼዼረቴ ፉለ እዶ ቁልቁሉ ገረ ኬሳ ጅሩ ሰና ዱራ ንሙልአቱ ቱሬ፤ ገሩ እዶ ቁልቁሉ ሰና አለት ህንሙልአተን ቱሬ፤ ደንቀራወን ኩኔን ሀመ ሀርኣትሌ አቹመ ጅሩ። 
ታቦተ ሰነ ኬሰ ገበቴወን ከኔን ሙሴን ኮሬብት፣ እዶ ዋቀዮ ኤርገ እስራኤሎን ግብጢ በአኒ ቦዴ እት እሳን ወጅን ከኩ ሴኔ ሰነት እሰ ኬሰ ካኤ ለማን መሌ ወን ቶኮዩ ህንቱሬ። 
ሉቦትንስ እዶ ቁልቁሉ ሰና ንበአን። ሉቦትን አች ቱረን ሁንድኑ ዮ ደበሬን ከንሳኒ ተኡ ባቴዩ ኦፍ ቁልቁሌሰኒ ቱረን። 
ሌዎትን ፋርፈቶተ ቱረን ጄቹንስ አሳፍ፣ ሄማን፣ ዬዱቱን፣ እልማንሳኒቲፊ ፍሮንሳኒ ወያ ሀጲ ቁንጬ ተልባራ ሆጄተሜ ኡፈተኒ እዶ ኣርሳ ብረ ከራ በአ ቢፍቱቲን ዻበተኒ ክልሌ ክልልቻ፣ በገናፊ ክራረ ተጰቻ ቱረን። ሉቦትን 120 ከኔን መለከተ አፉፈን እሳን ወጅን ቱረን። 
ወር መለከተ አፉፈኒፊ ፋርፈቶትን ዋቀዮን ሌልሱፊ ገለቴፈቹዻፍ ጄዸኒ አኩመ ነመ ቶኮት ወሊ ገለኒ ሰገሌሳኒ ቶኮ ጎዸተን። እሳንስ መለከተት፣ ክልሌፊ ምኦተ ፋርፈትና ብራት ፈየደመኒ ሰገሌሳኒ ኦል ፉዸተኒ ዋቀዮን ገለቴፈቹዻን፦ “እን ጋሪዸ፤ ጃለልሳስ በረ በራን ንጅራተ” ጄዸኒ ፋርፈተን። ኤርገሲስ መን ቁልቁሉማ ዋቀዮ ዱሜሳን ንጉተሜ፤ 
ሉቦትንስ ሰበቢ ዱሜሰ ሰናቲፍ ሆጂሳኒ ሆጄቹ ህንደንዴኜ፤ ኡልፍን ዋቀዮ መነ ቁልቁሉማ ዋቃ ጉቴ ቱሬቲ። 
