ሆሴኣ.
9.
ያ እስራኤል ህንእልልችን፤ አከ ሰቦተ ካኒ ህንገመድን። አት ዋቀኬቲፍ አመነማ ህንቱሬቲ፤ አት ኦብዲ ሁንደረት ገቲ ሰጋገልቱማዻፍ ባፈሙ ጃለቴርተ። 
ኦብዲወኒፊ እዶን ጩንፋ ወይኒ ሰበ ህንሶረን፤ ዳዺን ወይኒ ሃራን እሳኒፍ ህንቶሉ። 
እሳን ብየ ዋቀዮ ኬሰት ህንሀፈን፤ ኤፍሬም ገረ ግብጥት ዴብኤ አሶር ኬሰት ኛተ ጡራኤ ኛተ። 
እሳን ዽባዩ ዳዺ ወይኒ ዋቀዮፍ ህንዽባፈተን፤ ዮካን ኣርሳንሳኒ እሰ ህንገመቺሱ። ኣርሳን አከሲ አኩመ ቡዴነ ወረ ገዳ እሳንት ተአ፤ ነምን ቡዴነ ከነ ኛቱ ሁንድኑ ንጡራአ። ኛትን ኩን ከኑመ መታሳኒ ተአ፤ መነ ቁልቁሉማ ዋቀዮስ ኦል ህንሴኑ። 
እስን ጉያ አያነኬሰን ሙርቴፈሜት፣ ጉዮተ አያነ ዋቀዮ ሰነት ማል ሆጄቱ? 
ዮ እሳን በዲሰ ጀላ በአንዩ ግብጥ ወልት እሳን ቀብድ፤ ሜምፊስሞ እሳን አዋለ። ቀቤኝ ሜቲሳኒ ሶኮሩዻን ልቅምፈመ፤ ዱንካነሳኒሞ ቆራቲቱ ሀጉገ። 
ጉዮትን አደቢ ዹፋ ጅሩ፤ ጉዮትን እት ገቲ ባሰን ዽኣተኒሩ። እስራኤል ዋን ከነ ሃቤኩ። ሰበቢ ጩቡንኬ አከ መሌ ባይአቴ ሀምንኬስ አከ መሌ ጉዳ ተኤፍ፣ ራጂን አከ ራቱት እላለሜ፤ ነምን ሀፉረ ዋቃቲን ቀጄልፈሙሞ አከ መራቱት ሄደሜ። 
ራጅች ዋቀኮ ወጅን ኤግዱ ኤፍሬም ተኤ፤ ተኡስ ዳንዲሳ ሁንደረት ክዮን እሰ ኤገተ፤ መነ ዋቀሳ ኬሰትስ ጅብ እሰ ኤገተ። 
እሳን አኩመ በረ ግቤኣ ኬሰት ተኤ ሰነ ጡራኡማ ኬሰ ዽዽመን። ዋቅን ሀምነሳኒ ያደቴ ሰበቢ ጩቡሳኒቲፍ እሳን አደበ። 
“ዬሮ አን እስራኤልን አርጌት፣ እን አኩመ እጀ ወይኒ ገሞጂ ኬሰት አርገሜ ቱሬ፤ ዬሮ አን አቦቲኬሰን አርጌት፣ እሳን አኩመ ዋን እጀ ጀልቀባ ሀርቡረት አርገሜ ቱረን። እሳን ገሩ ዮሙ ገረ በኣል ጴኦር ዹፈንት፣ ዋቀ ቶልፈማ ቃኔሳ ሰናፍ ኦፍ ቁልቁሌሰኒ አኩመ ዋን ጃለተን ሰና ጅብሲሶ ተአን። 
ኡልፍን ኤፍሬም አኩመ ስምብሮ በርሴ በደ፤ ዸልቹን፣ ገራት ባቹን፣ ኡልፋኡን ህንጅሩ። 
ዮ እሳን እጆሌ ጉድፈተንዩ አን ጀላ ፍጤ እልማን መሌ እሳን ነንሀምብሰ። ጋፈ አን እሳንራ ገረገሉ እሳኒፍ ወዮ! 
አን ኤፍሬምን እሳ አኩመ ጢሮስ ለፈ ነመት ቶሉረ ዻበቴ ጅሩ ነንአርጌ። ሰብን ኤፍሬም ገሩ እጆሌሳ ገድ ባሴ ወረ ጎጎረኡት ኬነ።” 
ያ ዋቀዮ እሳኒፍ ኬን፤ አት ማል እሳኒፍ ኬንተ? ገደሜሰ ኡልፈ ህንባትኔፊ ሀርመ ጎጎጋ ኬኒፍ። 
“ሰበቢ ሀምነሳኒ ከን ግልጋል ኬሰት ሆጄተሜ ሰነ ሁንዳቲፍ፣ አን አችት እሳን ነንጅቤ። ሰበቢ ሆጂሳኒ ከን ጩቡዻን ጉተሜ ሰናቲፍ አን መነኮ ኬሳ እሳን አርአ። አን ስአች እሳን ህንጃለዹ፤ ቡልችቶትንሳኒ ሁንድኑ ፍንጭልቶተ። 
ኤፍሬም ሩኩተሜረ፤ ህድሳኒ ጎጎጌረ፤ እሳን እጀ ቶኮሌ ህንጎዸተን። ዮ እሳን እጆሌ ጎዸተንዩ አን ሰኚሳኒ ጃለተሞ እሳን ጀላ ነንቀለ።” 
ሰበቢ እሳን እሳፍ ህንአጀጀምኒፍ፣ ዋቅንኮ እሳን ድደ፤ እሳን ወረ አሲፊ አች ሰቦተ ግዱ ጆሩ ተኡ። 
