እሳያስ.
14.
ዋቀዮ ያቆቢፍ ገራ ንላፈ፤ እን አመሌ እስራኤልን ፍለቴ ብየሳኒ ኬሰ እሳን ቁበቺሰ። ኦርሞትን እሳንት ደበለሙ፤ መነ ያቆብ ወጅንስ ቶኮ ተኡ። 
ሰቦትን እሳን ፉዸቱ፤ እዶ ኦፊሳኒት እሳን ዴብሱ። መን እስራኤልሞ አኩመ ሆጄቶተ ዺራፊ ዱበርቲት ለፈ ዋቀዮ ኬሰት ዻለ ጎዸኒ እሳን ፉዸቱ። እሳን ቦጅቶተሳኒ ቦጅአኒ ወረ እሳን ሀጩጨንስ ቡልቹ። 
ጉያ ዋቀዮ እት ዽጵነ፣ ረክናፊ ሆጂ ሀማ እስን እት ገርቦምፈምተኒ ቱርተን ሰነ ጀላ እስን ቦቆቺሱት፣ 
አከነ ጄቴ ሞቲ ባብሎንት ንቆስተ፦ ጩንቁርስች አከምት በዴ! ኣሪንሳስ አከምት እሰራ ገሌ! 
ዋቀዮ ኡሌ ሀሞታቲፊ ቦኩ ቡልችቶታ፣ 
ከን ዼከምሰ ወልራ ህንጭኔቲን ኡመተ ሩኩቴ፤ ከን ገረ ላፍነ ቶኮ መሌ አርኤ ሰቦተ ዸኤ ሰነ ጨጨብሴረ። 
ለፍት ሁንድ ቦቆናፊ ነጋ አርገት፤ ፋርፈቹትስ ካት። 
ጋትራወኒፊ ብርብርሰወን ልባኖንዩ እስንት ቡራቀኒ፣ “አመ አት ኩፍቴርተ፤ ነምን ቶኮዩ ኑ ሙሩፍ ህንዹፉ” ጄዹ። 
ሲኦል እሼን ገዲ ዬሮ አት ዹፍቱት ስ ስመቹፍ ካት፤ እሼን አከ እሳን ስ ዱብሰኒፍ ሀፉሮተ ወረ ዱአኒ፣ ወረ አዱኛረት ሆገንቶተ ቱረኒ ሁንደ ደመቅስቴርት፤ እሼን ወረ ሞቶተ ሰቦታ ቱረን ሁንደ ቴሶሳኒራ ካፍት። 
እሳን ሁንድኑ ዴብሰኒ አከነ ጄዹ፤ “አትስ አኩመኬኘ ደዸብዴርተ፤ አኩመኬኘ ታቴርተ።” 
ኡልፍንኬ ሁንድኑ፣ ሰገሌ በገናኬቲ ወጅን አዋለ ኬሰ ቡፈሜረ፤ እልማን ራሞ ስ ጀለ አፈመኒ ራሞን ስ ሀጉግድ። 
ያ በከልቸ በሪ፣ እልመ በሪ በራቃ፣ አት አከምት ሰሚራ ለፈ ዾፍቴ! አት ከን ዱራን ሰቦተ ገድ ቀብዴ፣ ለፈት ገድ ደርበተምቴርተ! 
አት ገራኬት አከነ ጄቴ፤ “አን ሰሚት ኦልን በአ፤ አን ኡርጂወን ዋቃቲ ኦልት ቴሶኮ ኦልን ባፈዸ፤ አን ቱሉ ወል ገኢረ፣ ፊጤ ቱሉ ቁልቁልቻረ ቴሶረ ነንታአ። 
አን ፊጤ ዱሜሶታ ገረራት ኦል ነንበአ፤ አን አከ ዋቀ ዋን ሁንዳ ኦሊ ኦፍን ታስሰ።” 
ገሩ አት ሲኦል ኬሰ፣ ቦለ ቅሌ ኬሰ ቡፈምቴርተ። 
ወር ስ አርገን እጀ በባሰኒ ስ እላሉ፤ አከነ ጄዸኒስ ድንቅሲፈቱ፦ “ኩን ነምቹመ ለፈ ሶቾሴ አከ ሞቱሞን ራፈመን ጎዼ፣ 
ነምቸ አዱኛ ከነ ገሞጂ ጎዼ፣ ከን መጋላወንሼ ገገረገልቼ አከ ወር ቦጅአመን መነሳኒት ህንዴብኔ ጎዼ ሰና?” 
ሞቶትን ሰቦታ ሁንድ፣ ኡልፍናን አዋለሳኒ ኬሰ ጭጪሰኒሩ። 
አት ገሩ አኩመ ደሜ ጅበሜ ቶኮት፣ አዋለኬ ኬሳ ባፈምቴ ገተምቴርተ፤ አት ወረ አጄፈመኒን፣ ወረ ጎራዴን ወራነመኒን፣ ወረ ገረ ዸጋ ቦላት ገድ ቡአኒን ሀጉገምቴርተ። አኩመ ሬፋ ሚላን ዽዺተምቴርተ፤ 
አት ሰበቢ ብየኬ በሌስቴ ነሞተኬ ፍጤፍ፣ እሳን ግዱት ህንአዋለምቱ። መቃን ሰኚ ሀሞታ ለመተ ህንዸአሙ። 
ሰበቢ ጩቡ አቦቲሳኒቲፍ እዶ እልማንሳ እት ቀለመን ቆጴሳ፤ እሳን ብየ ዻሉዻፍ፣ መጋላወንሳኒቲንስ ለፈ ጉቱፍ ህንከአን። 
“አን እሳንት ነንከአ፣” ጄዸ ዋቀዮ ዋን ሁንደ ደንደኡ። “አን ባብሎን ኬሳ መቃሼቲፊ ሀምባሼ፣ እልማንሼቲፊ ሰኚሼ ነንበሌሰ” ጄዸ ዋቀዮ። 
“አን እዶ ኡሩንጉን ኬሰ ጅራቱፊ ለፈ ጨፌ እሼ ነንጎዸ፤ አን ሀርቱ በዲሳቲን እሼ ነንሀጣአ” ጄዸ ዋቀዮ ዋን ሁንደ ደንደኡ። 
ዋቀዮ ዋን ሁንደ ደንደኡ አከነ ጄዼ ከከቴረ፤ “ዹጉማን አኩመ አን ዱራን ከሮርፈዼ ሰነ ወን ኩን ንተአ፤ አኩመ አን ያዴ ሰነስ ንዻበተ። 
አን ብየኮ ኬሰት አሶሮተ ነንበርበዴሰ፤ ቱሉወንኮረት አን እሰ ገድን ዽዺተ። ዋንጆንሳ ሰበኮራ ንፉዸመ፤ በኣንሳስ ገቲቲሳኒራ ንቡአ።” 
ከሮር ጉቱማ አዱኛቲፍ ሙርታኤ ከናዸ፤ ኩን ሀርከ ሰቦተ ሁንደረት ድሪርፈሜዸ። 
ዋቀዮ ዋን ሁንደ ደንደኡ ዋን ከነ ያዴራቲ፣ ኤኙቱ እሰ ገረ ገልቸ? ሀርክሳ ድሪርፈሜራ፤ ኤኙቱ ዱበት እሰ ዴብሱ ደንደአ? 
ራጂን ኩን በረ ኣሃዝ ሞትች ዱኤ ኬሰ ዹፌ፦ 
ያ ፍልስጤሞተ፣ ኡሌን እስን ዸኤ ዋን ጨቤፍ፣ እስን ሁንድኑ ህንገመድና፤ ህደ ቦፈ ሰና ኬሳ ቡቲቱ በአ፤ እጅሳ ቦፈ ደርበተማ ሱሚ ቀቡ ንተአ። 
ህዬስ ገደደማን እዶ እት ቦበኡ አርገተ፤ ረከታንስ ነጋዻን ጪሰ። ህደኬ ገሩ አን ቤላን ነንበርበዴሰ፤ ቤልስ ሀምባኬ ንፍጠ። 
ያ ከረ፣ አት ቦእ! ያ መጋላ፣ እይ! ፍልስጤሞትን ሁንድ በቃቲ በዳ! ዱሜስ ኣራ ቶኮ ከራ ካባቲን ንዹፈ፤ ራያ ወራነሳ ኬሰስ ከን ጭቴ ሀፉ ቶኮዩ ህንጅሩ። 
ኤርገሞተ ሰበ ሰናቲፍ ዴቢ አከሚቱ ኬነሙ መለ? “ዋቀዮ ጀቤሴ ጥዮንን ዻቤረ፤ እሼ ኬሰትስ ነሞትንሳ ከኔን ሚዸመን ደአትኖ ንአርገቱ።” 
