ፋርፈትና.
103.
ፋርፈትና ዳዊት። ያ ሉቡኮ፣ ዋቀዮን ኤብስ፤ ኬስ ነሙማኮ ሁንድ መቃሳ ቁልቁሉ ሰነ ኤብሳ። 
ያ ሉቡኮ ዋቀዮን ኤብስ፤ ቶለሳ ሁንደስ ህንእራንፈትን። 
እን ጩቡኬ ሁንዱማ ሲፍ ዺሰ፤ ዹኩበኬ ሁንዱማ ንፈይሰ፤ 
ጅሬኘኬ ቦለራ ንበራረ፤ ጃለላፊ ገረ ላፍናን ስ ጎንፈ፤ 
አከ ደርገጉማንኬ አኩመ ርሳ ሃሮምፈሙፍስ፣ እን ፌዺኬ ዋን ጋሪዻን ንጉተ። 
ዋቀዮ ወረ ጩንቁርፈመን ሁንዳፍ ቀጄሉማፊ ሙርቲ ቀጄላ ኬነ። 
እን ከራሳ ሙሴት፣ ሆጂሳሞ ሰበ እስራኤልት ቤክስሴ። 
ዋቀዮ ገረ ላፌሳፊ አርጃዸ፤ እን ኣሩፍ ህንአሪፈቱ፤ ጃለልሳስ ባይኤዸ። 
እን ዬሮ ሁንደ ህንዼከሙ፤ ኣሪሳሌ በረ በራን ህንኩፈቱ፤ 
እን አከ ጩቡኬኛት ኑ ህንአደብኔ፤ ዮካን አከ በሌሳኬኛት ኑፍ ህንዴብፍኔ። 
አኩመ ሰሚወን ለፈራ ኦል ፈጋተን ሰነ፣ ጃለል እን ወረ እሰ ሶዳተኒፍ ቀቡ አከሱመ ጉዳዸ፤ 
አኩመ በእ ቢፍቱ ልጠ ቢፍቱራ ፈጋቱ፣ አከሱመ እን በሌሳኬኘ ኑራ ሀቄረ። 
አኩመ አባን እጆሌሳቲፍ ገራ ላፉ፣ ዋቀዮ ወረ እሰ ሶዳተኒፍ ገራ ንላፈ፤ 
እን አከ ኑ እት ኡመምኔ ንቤካቲ፤ አከ ኑ ብዮ ታኔስ ንያደተ። 
በር ነማ አኩመ መርጋት፤ አከ አባቦ ድሬስ ንምሰ፤ 
እን ዬሮ ቡቤን እት ቡብሱት ንበደ፤ እዶንሳስ ዴብኤ እሰ ህንያደቱ። 
ጃለል ዋቀዮ ገሩ በረ በራ ሀመ በረ በራት ወረ እሰ ሶዳተን ወጅን ንጅራተ፤ ቀጄሉማንሳሞ እጆሌ እጆሌሳኒት ደርበ፤ 
ወረ ከኩሳ ኤገንት፣ ወረ አጀጀሳት ቡሉ ያደተንትስ ንደርበ። 
ዋቀዮ ቴሶሳ ሰሚ ኬሰ ዻበቴረ፤ ሞቱማንሳስ ዋን ሁንደ ቡልቸ። 
እስን ኤርገሞትንሳ፣ ወር አጀጀሳ ኤግደን ጀጀቦን፣ ወር ዱቢሳቲፍ አጀጀምተንስ ዋቀዮን ኤብሳ። 
ራያንሳ ሁንድኑ፣ እስን ተጃጅልቶትንሳ ወር ፌዺሳ ጉተን ዋቀዮን ኤብሳ። 
ኡመመወን ቡልቺንሰሳ ጀለ ለፈ ሁንደ ጅርተን ሁንድ ዋቀዮን ኤብሳ። ያ ሉቡኮ፣ ዋቀዮን ኤብስ። 
