እዮብ.
33.
“ያ እዮብ አመ ገሩ አት ዱቢኮ ዸጌፈዹ፤ ዋን አን ጄዹ ሁንደስ ዸገእ። 
ኩኖ አን አፋንኮ ነንበነዸ፤ ዱቢንኮስ ፊጤ አረበኮቲረ ጅረ። 
ዱቢንኮ ገራ ቀጄላ ኬሳ በአ፤ ህዺንኮስ ዋን አን ቤኩ እፈት ባሴ ዱበተ። 
ሀፉረ ዋቃቱ ነ ኡሜ፤ ሀፉር ዋቅን ዋን ሁንደ ደንደኡ ባፈቱስ ጅሬኘ ና ኬነ። 
ኤጋ ዮ ደንዴሴ ዴቢ ና ኬን፤ ቆጳኢቲ ፉለኮ ዱረ ዻበዹ። 
አን ፉለ ዋቃ ዱረት ነሙመ አከኬቲት፤ አንስ ብዮ እራን ሆጄተሜ። 
አት ነ ሶዳቴ ህንራፈምን፤ ሀርክኮስ ስት ህንኡልፋትን። 
“ዹጉማን አት ኡቱመ አን ዸገኡ ዱበቴርተ፤ አንስ ዱቢኬ ዸገኤረ። 
አት አከነ ጄተ፦ ‘አን ቁልቁሉዸ፤ ጩቡሌ ህንቀቡ፤ አን በሌሳ ህንቀቡ፤ የከሌ ህንሆጄትኔ። 
ዋቅን ገሩ በሌሳ ነረት አርጌረ፤ አከ ዲነ እሳትስ ነ እላሌረ። 
ሚለኮ ጉዴልቸ ግዱ ገልቼ ህዸ፤ ከራኮ ሁንደስ ንኤገ።’ 
“ገሩ አን ስት ነንህመ፤ ከነረት አት ቀጄላ ምት፤ ዋቅን ነመ ጫላ ጉዳዻቲ። 
አት ማሊፍ አከ ዋን እን ዱቢ ነማቲፍ ዴቢ ህንኬንኔት እሰት ጉንጉምተ? 
ነምን ሁበቹ ባቱዩ፣ ዋቅን ከራ ቶኮንስ፣ ከራ ብራቲንስ ንዱበተ። 
እን ኡቱመ እሳን ስሬሳኒረ ጪሰኑ፣ ዬሮ ህርብን ጭማን እሳን ቀቡት፣ አብጁዻን፣ ሙልአተ ሀልከኒቲንስ፣ 
ጉረሳኒት ንዱበተ፤ ኦፍ ኤገቺሳንስ እሳን ርፈቺሰ፤ 
ጀልእነራ ነመ ዴብሱፍ፣ ኦፍ ጀጁራስ እሰ ዾዉፍ፣ 
ሉቡሳ ቦለራ፣ ጅሬኘሳስ ጎራዴዻን በዱራ ኦልቹዻፍ። 
“ነምን ቶኮ ዽጵነ ለፌሳ ኬሳ ከን ገርገር ህንጭኔን፣ ስሬ ዽጵናረት ንአደበመ ተአ፤ 
ከናፉ ጅሬኝሳ ኛተ ጅበ፤ ሉቡንሳስ ኛተ ፍለተማ በልፍት። 
ፎንሳ ኛተሜ ዹመ፤ ለፌንሳ ከን ዱራን ዾከቴ ቱሬ ሱን አለት ያአ። 
ሉቡንሳ ገረ ቦላት፣ ጅሬኝሳስ ኤርገሞተ ዱኣት ዽኣተ። 
ተኡስ ዮ ኩመ ኬሳ ኤርገማን ዋቀዮ ቶኮ አከ እት ቀጄላ ተአን እሳንት ህሙፍ፣ ኤርገማን ዋቃሳኒ ዻበቴ ጅራቴ፣ 
ዮ ነምቻፍ ገራ ላፌ ‘ቦለ ቡኡራ እሰ ኦልቼ፤ አን ፉሪ እሳፍ አርጌን ጅረ’ ጄዼ፣ 
ዸግንሳ አኩመ ዸግነ ዳእማት ሃሮምፈመ፤ አከ በረ ደርገጉማ እሳትስ ንዴብአ። 
እን ዋቀ ንከዸተ፤ እሰ ብረትስ ፉዸተመ አርገተ፤ ፉለ ዋቃ ንአርገ፤ ንእልልቸስ፤ ዋቅንስ ገረ ቀጄሉማሳ ከን ዱሪት እሰ ንዴብሰ። 
ኤርገሲስ ገረ ነሞታ ዹፌ አከነ ጄዸ፤ ‘አን ጩቡ ሆጄዼረ፤ ዋን ቀጄላስ ጀልእሴረ፤ ገሩ ዋን ና መሉ ህንአርገኔ። 
እን አከ እሼን ቦለ ህንቡኔፍ ሉቡኮ ፉሬረ፤ አንስ ጅራዼ እፈ ነንአርገ።’ 
“ዋቅን ዋን ከነ ሁንደ ዬሮ ለመ፣ ዬሮ ሰዲዩ ነማፍ ንጎዸ። 
ከነስ አከ እፍን ጅሬኛ እሳፍ እፉፍ፣ ሉቡሳስ ቦለራ ዴብሱፍ ጎዸ። 
“ያ እዮብ ቀልቤፈዹቲ ነ ዸጌፈዹ፤ አት ጨልእስ፤ አን ነንዱበዻ። 
ዮ ዋን ጄቱ ቶኮሌ ቀባቴ ዴቢ ና ኬን፤ ዱበዹ፣ አን አከ አት ቀጄላ ታቴ ምርከኔሱ ነንበርባዳቲ። 
ዮ አከስ ተኡ ባቴ ገሩ ነ ዸጌፈዹ፤ ጨልእስ፣ አንስ ኦጉማ ስን በርሲሳ።” 
