ዘካርያስ.
11.
ያ ልባኖን፣ አከ እብድ ብርብርሰኬ ጉቤ ፍጡፍ በልበለኬ በነዹ! 
ያ ሙከ ጋትራ፣ ብርብርስ ኩፌራቲ ወዋዹ፤ ሙኬን ኡልፍነ ቀበን በደኒሩ! ያ ቅልጡ ባሻን ወዋዹ፤ ቦሶን ጎቡን ጭረሜ ዹሜረ! 
ወዋትና ትክሶታ ዸጌፈዻ፤ ለፍት ትከሳኒ እን ገበታን በርበዳኤራቲ! ኣዱ ሌንጫ ዸገኣ፤ ቦሶን ዮርዳኖስ ጎቡን ሱን በርበዳኤራቲ! 
ዋቀዮ ዋቅንኮ አከነ ጄዸ፦ “ቡሻዬ ቀልማፍ ቆጴፈመን ትክስ። 
ወር እሳን ብተተን፣ ቀለተኒ ኡቱ ህንአደበምን ሀፉ። ወር ጉርጉረተንስ፣ ‘ዋቀዮን ገለን ሃገኡ፤ አን ሶሬሰ!’ ጄዹ። ትክሶትንሳኒ ገራ እሳኒፍ ህንላፈን። 
አን ስአች ኡመተ ብየቲቲፍ ገራ ህንላፉቲ” ጄዸ ዋቀዮ። “አን ነመ ሁንደ ደበርሴ ኦላሳቲፊ ሞቲሳት ነንኬነ። እሳን ብየቲ ንሩኩቱ፤ አንስ ሀርከሳኒቲ እሳን ህንባሱ።” 
ከናፉ አን ቡሻዬ ቀልማፍ ቆጴፈመን፣ ኬሱመቱ ከኔን ቡሻዬ ጩንቁርፈመን ነንትክፈዼ። ኤርገሲ አን ኡሌ ለመ ፉዸዼ እሰ ቶኮን ሱራ እሰ ካኒንሞ ቶኩማ ጄዼን ሞጋሴ፤ አከሲንስ ቡሻዬ ነንትክፈዼ። 
አን ጅኡመ ቶኮ ኬሰት ትክሶተ ሰደን ነንበሌሴ። ሉቡንኮ እሳን በልፍቴ፤ ሉቡንሳኒስ ነ በልፍቴ፤ 
አከነስ ጄዼን፤ “አን ትክሴኬሰን ህንተኡ። ከን ዱኡ ሃዱኡ፤ ከን በዱስ ሃበዱ። ከኔን ሀፈንስ ፎን ወሊ ሃኛተን።” 
ኤርገሲ አን ከኩ ሰቦተ ሁንደ ወጅን ገሌ ጨብሱዻፍ ኡሌኮ ከን ሱራ ጄዸሙ ፉዼ ነንጨብሴ። 
እንስ ጉዩመ ሰነ ጨቤ፤ ከናፉ ቡሻዬን ዽጰተን ከኔን ነ እላላ ቱረን አከ ወን ኩን ዱቢ ዋቀዮ ተኤ ቤከን። 
አንስ፣ “ዮ ወን ኩን ዋን ጋሪ እስንት ፈካቴ፣ ገቲኮ ናፍ ኬና፤ ዮ ተኡ ባቴሞ ዺሳ” ነንጄዼን። ከናፉ እሳን ሜቲ ሶዶመ ናፍ ኬነን። 
ዋቀዮስ ገቲ ጋሪ እሳን እት ነ ሸለገን ሰነ፣ “መንኩሰ ኬሰ ቡስ!” ናን ጄዼ። ከናፉ አን ሜቲ ሶዶመን ሰነ ፉዼ መነ ዋቀዮ ኬሰት መንኩሰ ኬሰ ነንቡሴ። 
ኤርገሲ አን ኦቦሉማ ይሁዳቲፊ እስራኤል ዲጉዻፍ ኡሌኮ ለመፋ ከን ቶኩማ ጄዸሙ ሰነ ነንጨብሴ። 
ከነረት ዋቀዮ አከነ ናን ጄዼ፤ “አመስ ምአ ትክሴ ጎዋ ሰና ፉዽ። 
አን ኩኖ ብየቲ ኬሰት ትክሴ ሆሎታ ነንካሰ፤ እንስ እሰ በዴ ህንያደቱ፤ እሰ ጆሬ ህንበርባዱ፤ እሰ ጨቤ ህንወልኣኑ፤ እሰ ፈዬ ህንሶሩ፤ ገሩ ፎን ጮማ ንኛተ፤ ኮቴሳኒስ ንጨጨብሰ። 
“ትክሴ ፋይዳ ህንቀብኔ ከን ቡሻዬ ገቴ ዴሙፍ ወዮ! ጎራዴን እሬሳቲፊ እጀሳ ምርጋ ሃዸኡ! እሬንሳ ጉቱማን ጉቱት ሃጎጎጉ፤ እጅሳ ምርጋ ጉቱማን ጉቱት ሃጃሙ!” 
