እሳያስ.
19.
ራጂ ግብጢን ሞርሙ፦ ኩኖ ዋቀዮ ዱሜሰ ሰፍሳ ያበቴ ገረ ግብጥ ዹፋ ጅረ። ዋቆትን ግብጥ ቶልፈሞን ፉለሳ ዱረት ሆለቱ፤ ገራን ወረ ግብጥስ እሳን ኬሰት በቀ። 
“አን ወረ ግብጥ ወልት ነንነቀ፤ ኦቦሌስ ኦቦሌሰሳ፣ ኦላን ኦላሳ፣ መጋላን ቶኮ መጋላ ካን፣ ሞቱማንስ ሞቱማ ካን ሎለ። 
ሀፉር ወረ ግብጥ እሳን ኬሰት ጄቀመ፤ አንስ ከሮረሳኒ ነንፈሸሌሰ፤ እሳንስ ዋቆተ ቶልፈሞፊ ሀፉሮተ ወረ ዱአኒ፣ እላልቶታፊ ኤኬር ዱብስቶተ ጎርሰ ጋፈቱ። 
አንስ ደበርሴ ወረ ግብጥ ሁምነ ጎፍታ ገራ ጀባቱ ቶኮት ነንኬነ፤ ሞቲን ሀማን ቶኮስ እሳን ንቡልቸ” ጄዸ ጎፍታን፣ ዋቀዮ ዋን ሁንደ ደንደኡ። 
ብሻኖትን ገላና ንጎጉ፤ ለግንሳስ ንህርአተ፤ ንጎገስ። 
ቡርቃወንሳ ንአጃኡ፤ ለጌን ግብጢስ ቀልአተኒ ጎጉ። ሸምበቆፊ ዸላዱን ንጮለጉ፤ 
ብቅልቱወን ኤዴደ አበያ፣ ከኔን ቀርቀረ ለግቻ ጅረንስ ንጮለጉ። ወን ለገ አበያ ብረት ፈጫፈሜ ሁንድ ንጎገ፤ ቡቤዻን ፉዸተመ፤ ዴብኤስ ህንአርገሙ። 
ቁርጡሚ ቀብዶትን፣ ወር ሆኮ አበያ ኬሰ ቡሰን ሁንድ ኣደኒ ቦኡ፤ ወር ክዮ ብሻንት ደርበተንስ ንደዸቡ። 
ወር ቁንጬ ተልባ እደሜ ቆጴሰን፣ ወያ ዾፍቶትንስ አብዲ ኩተቱ። 
ወር ወያ ዸአን መታ ቡሱ፤ ወር ምንዳዻን ሆጄተን ሁንድስ ንገዱ። 
ቆንዳልቶትን ዞኣን ጎዎተ፤ ጎርስቶትን ፈረኦን ኦጌዪንስ ጎርሰ ፋይዳ ህንቀብኔ ኬኑ። እስን አከምት ፈረኦኒን፣ “አን ነሞተ ኦጌዪ ኬሳ ቶኮዸ፤ አን በረታ ሞቶተ ዱሪት” ጄቹ ደንዴሱ? 
ነሞትንኬሰን ኦጌዪን አመ ኤሰ ጅሩ? ሜ እሳን ዋን ዋቀዮ ዋን ሁንደ ደንደኡ ግብጢን ሞርሙዻን ከሮርፈቴ፤ እስንት ሃህመን፤ ሃቤክስሰንስ። 
ቆንዳልቶትን ዞኣን ጎዎተ ተአኒሩ፤ ቡልችቶትን ሜምፊስ ጎዎምፈመኒሩ፤ ጉርጉዶትን ሰበሼ ግብጢን ከራራ ጀልእሰኒሩ። 
ዋቀዮ ሀፉረ ነመ ሀዶቹ እሳንት ዸንገላሴረ፤ እሳን አኩመ መቻኣን ቶኮ ሆቅሳ ገተንተሩ ሰነ ብየ ግብጥ ዋን እሼን ሆጄቱ ሁንደ ኬሰት ገተንተርሰን። 
ወን መታን ዮካን ኤጌን፣ ደሜን ሜጢ ዮካን ሸምበቆን፣ ግብጢፍ ጎቹ ደንደአን ቶኮዩ ህንጅሩ። 
በረ ሰነ ወር ግብጥ አከ ዱበርቲ ተኡ። ሀርከ ኦል ከኤ ከን ዋቀዮ ዋን ሁንደ ደንደኡ እሳንት ኦል ፉዸቱ ሰነ አርገኒ ሶዳን ንሆለቱ። 
ብይ ይሁዳስ ወረ ግብጥ ንናስሰ፤ ነምን መቃን ይሁዳ ብረት ዸአሙ ሁንድኑ ሰበቢ ዋን ዋቀዮ ዋን ሁንደ ደንደኡ እሳንት ከሮርፈቻ ጅሩ ሰናቲፍ ንነአ። 
ጋፈስ ብየ ግብጥ ኬሰት መጋላወን ሸን አፋን ከነኣን ዱበቱ፤ እሳንስ ዋቀዮ ዋን ሁንደ ደንደኡፍ አመነሞ ተኡፍ ንከከቱ። እሳን ኬሳ ቶኮ መጋላ በዲሳ ጄዸምት። 
ጋፈስ ዊርቱ ግብጥ ኬሰት እዶን ኣርሳ ቶኮ ዋቀዮፍ ንሆጄተመ፤ ዳንጋ ብየቲረትስ ሲዳን ቶኮ ዋቀዮፍ ንዻበመ። 
ኩንስ ብየ ግብጥ ኬሰት ዋቀዮ ዋን ሁንደ ደንደኡፍ መለቶፊ ዹገ በኡምሰ ተአ። ዬሮ እሳን ሰበቢ ጩንቁርስቶተሳኒቲፍ ገረ ዋቀዮት እየተንት፣ እን ፈይሳፊ በራራ ቶኮ ኤርጌፊ እሳን ኦልቸ። 
ከናፉ ዋቀዮ ወረ ግብጥት ኦፍ ቤክስሰ፤ እሳንስ ጋፈስ ዋቀዮን ንቤኩ። እሳንስ ቀልማፊ ኬና ምዻኒቲን ዋቄፈቱ፤ ዋቀዮፍስ ንወሬጉ፤ ወሬገ ሰነስ ንባፈቱ። 
ዋቀዮ ብየ ግብጥ ንሩኩተ፤ ሩኩቴስ ንፈይሰ። እሳን ገረ ዋቀዮት ንዴብኡ፤ እንስ ከዸትናሳኒቲፍ ዴቢ ኬኔ እሳን ፈይሰ። 
ጋፈስ ግብጢ ሀመ አሶርት ከራ ጉዳ ቶኮቱ ጅራተ። ወር አሶር ገረ ግብጥ፣ ወር ግብጥስ ገረ አሶር ንዸቁ። ወር ግብጢፊ ወር አሶር ወሊ ወጅን ንዋቄፈቱ። 
እስራኤል በረ ሰነ ኬሰ ግብጢፊ አሶርት ደበለምቴ ሰደፋ ታት፤ ኩንስ ለፈረት ኤበ ተአ። 
ዋቀዮ ዋን ሁንደ ደንደኡስ፣ “ግብጥ ሰብንኮ፣ አሶር ሆጂን ሀርከኮቲፊ እስራኤል ዻልኮ ሃኤብፈመን” ጄዼ እሳን ኤብሰ። 
