ሌዎተ.
24.
ዋቀዮ ሙሴዻን አከነ ጄዼ፤ 
“አከ እብሳን እቱመ ፉፌ ቦበኡፍ አከ እሳን ዘይቲ ኤጄርሳ ከን ጩንፈሜ ተሊለ ተኤ ሲፍ ፍደኒፍ እጆሌ እስራኤል አጀጅ። 
አሮንስ እብሳወን ሰነ ጎልጋ ታቦተ ከኩ ሴራ ከን ዱንካነ ወል ገኢ ኬሰ ጅሩ ሰናን አለት ፉለ ዋቀዮ ዱረት ገልገላ ሀመ ገነማት እቱመ ፉፌ ሃቆጴሱ። ኩንስ ዸሎተኬሰኒፍ ሴረ በረ በራ ሃተኡ። 
እብሳወን ባቱ እብሳ ከን ወርቄ ቁልቁሉራ ሆጄተመንረ ፉለ ዋቀዮ ዱረ ጅረን ሱን እቱመ ፉፈኒ ቆጴፈሙ ቀቡ። 
“ዳኩ ቡላኣ ፉዺቲ ቡዴነ ኩዸ ለመ ቶልች፤ ቶኮን ቶኮን ቡዴነ ሰናስ ዳኩ ኢፊ ቶኮራ ሀርከ ኩዸን ኬሳ ሀርከ ለመ ለማን ሃቶልፈሙ። 
ቡዴነ ከነስ ቶረ ቶኮ ኬሰ ጀአ ጀአ ጎዺቲ ምንጃለ ወርቄ ቁልቁሉራ ሆጄተሜ ፉለ ዋቀዮ ዱረ ጅሩረ ቶረ ለማን ካእ። 
አከ እን ቆደ ቡዴነ ሰና ኩታ ያደኖቲፊ ኣርሳ እብዳን ዋቀዮፍ ዽኤፈሙ ተኡፍ ቶኮ ቶኮ ቶረ ሰናረ እጣነ ቁልቁሉ ካእ። 
ቡዴን ኩንስ አከ ከኩ በረ በራ ተኤ ሰበ እስራኤል እዶ ቡኡፍ ዬሮ ሁንደ ሰንበቱመ ሰንበታን ፉለ ዋቀዮ ዱረ ሃካአሙ። 
ቡዴን ኩን ቆደ አሮኒቲፊ እልማንሳት፤ እሳንስ ሰበቢ ቡዴን ኩን ቆደሳኒ ከን በረ በራ ከን ኣርሳ እብዳን ዋቀዮፍ ዽኤፈሜ ኬሳ ኩታ ዋን ሁንደ ጫላ ቁልቁላኤ ተኤፍ እዶ ቁልቁሉት እሰ ሃኛተን።” 
ነምች ሃትሳ ጎሰ እስራኤሊፊ አባንሳሞ ነመ ብየ ግብጢ ተኤ ቶኮ እስራኤሎተ ግዱ በኤ፤ ሎልስ ቁበተ ኬሰት እሳፊ እስራኤልቸ ቶኮ ግዱት ከኤ። 
እልም ዱበርቲ እስራኤል ሱንስ መቃ ዋቃ አረብሴ፤ ንአባሬስ፤ ከናፉ ሙሴት እሰ ፍደን። መቃን ሃዸ ነምቸ ሰናስ ሼሎሚት ጄዸመ፤ እሼንሞ እንተለ ነምቸ ጎሰ ዳኒ ከን ድብራይ ጄዸሙት። 
እሳንስ ሀመ ፌዺን ዋቀዮ እሳኒ እፉት ኤጉምሰ ጀለ እሰ ቱርሰን። 
ዋቀዮስ ሙሴዻን አከነ ጄዼ፦ 
“ነምቸ ዋቀ አረብሴ ሰነ ቁበተ ኬሳ ገድ ባስ። ወር እሰ ዸገአን ሁንድኑ ሀርከሳኒ መታሳረ ሃካአን፤ ወልዳን ሁንድሞ ዸጋዻን እሰ ሃቱሙ። 
እስራኤሎታን አከነ ጄዽ፤ ‘ነምን ከምዩ ዮ ዋቀሳ አባሬ እን ጩቡ ሆጄቴፍ እት ጋፈተመ፤ 
ነምን መቃ ዋቀዮ አረብሱ ሃአጄፈሙ። ወልዳን ሁንድ ዸጋዻን እሰ ሃቱሙ። አለጋስ ተኡ ዸለታን ብያ ዮ መቃ ዋቃ አረብሴ ሃአጄፈሙ። 
“ ‘ነምን ነመ አጄሴ ከምዩ ሃአጄፈሙ። 
ነምን ሆሪ ነማ አጄሴ ሆሪ ሰነ እዶ ሃቡሱ። 
ነምን ቶኮ ዮ ኦላሳ ሚዼ፣ ወን እን ነመ ሰነ ጎዼ እሰ እረትስ ሃጎዸሙ፤ 
ኩንስ ቆደ ጨባ ጨባ፣ ቆደ እጃ እጀ፣ ቆደ እልካኒ እልካን ጄቹዸ። እንስ አኩመ ነመ ሚዼ ሰነ እሰ እረትስ ሃጎዸሙ። 
ነምን ሆሪ አጄሴ ሆሪ ሰነ እዶ ሃቡሱ፤ ነምን ነመ አጄሴ ገሩ ሃአጄፈሙ። 
አለጋስ ተኡ ዸለታ ብያቲፍ ሴረ ቶክቸ ቀባዻ። አን ዋቀዮ ዋቀኬሰን።’ ” 
ሙሴን ዋን ከነ እስራኤሎተት ህሜ፤ እሳንስ ነምቸ ዋቀ አረብሴ ሰነ ቁበተ ኬሳ ገድ ባሰኒ ዸጋዻን ቱመን፤ እስራኤሎን አኩመ ዋቀዮ ሙሴ አጀጄ ጎዸን። 
