እሳያስ.
52.
ያ ጥዮን፣ ደመቅ፣ ደመቅ፤ ጀብነኬ ኡፈዹ! ያ ዬሩሳሌም፣ ያ መጋላ ቁልቁልቲ፣ ወያኬ ሚዸጋ ሰነ ኡፈዹ። ነሞትን ዸግነ ህንቀበምኒፊ ጡራኦን ለመፋ ስት ህንሴነን። 
ያ ዬሩሳሌም፣ አዋረ ኦፍራ ዸዸአዹ፤ ከኢቲ ቴሶረ ታእ። ያ እንተለ ጥዮን ቦጅአምትቲ፣ ፎንጫ ሞርመኬቲ ኦፍራ ሂክ። 
ዋቀዮ አከነ ጄዻቲ፦ “እስን ገቲ መሌ ጉርጉረምተኒ ቱርተን፤ አመሞ ማለቀ መሌ ፉረምተን።” 
ዋቀዮ ጎፍታን አከነ ጄዻቲ፦ “ጀልቀበት ሰብንኮ ጅራቹፍ ጄዼ ግብጥት ገድ ቡኤ፤ ኤርገሲ አሶር ሰበቢ መሌ እሳን ጩንቁርሴ። 
“ዮስ አን አመ ማለን አሲ ቀበ?” ጄዸ ዋቀዮ። “ሰብንኮ ሰበቢ መሌ ፉዸተሜረ፤ ወር እሳን ቡልቸንስ ንቆሱ” ጄዸ ዋቀዮ። “ጉያ ጉቱስ፣ መቃንኮ እቱመ ፉፌ አረብሰመ። 
ከናፉ ሰብንኮ መቃኮ ንቤከ፤ ከናፉ እሳን ጋፈስ ከን ዱራን ዱርሴ ዋን ሰነ ዱበቴ አከ አነ ተኤ ንቤኩ። ኤዬ፣ እን አኑመ።” 
ሚል ወረ ወንጌለ ፍደኒ፣ ከን ነጋ ለብሰኒ፣ ከን ኦዱ ገመቺሳ ፍደኒ፣ ከን ፈይነ ለብሰኒ፣ ከን ጥዮኒን፣ “ዋቅንኬ ሞኤረ!” ጄዸኒ ቱሉወንረት አከም ሚዸጋዸ! 
ዸጌፈዹ! ኤግዶንኬ ሰገሌሳኒ ኦል ፉዸተኒሩ፤ እሳን ቶኩማዻን ገመቹዻን እዩ። ዬሮ ዋቀዮ ጥዮንት ዴብኡት፣ እሳን እጁመሳኒቲን ንአርጉ። 
ያ ዲገምቶተ ዬሩሳሌም ቶኩማዻን ፋርፈትና ገመቹ ፋርፈዻ፤ ዋቀዮ ኡመተሳ ጀጀቤሴ ዬሩሳሌምንስ ፉሬራ። 
ዋቀዮ ፉለ ሰቦተ ሁንዳ ዱረት፣ እሬሳ ቁልቁሉ ሰነ ንሙልእሰ፤ ሀንዳር ለፋ ሁንድስ ፈይሱ ዋቀኬኛ ንአርጉ። 
እስን ወር ምአ ዋቀዮ ባተን፣ አዳን በኣ፤ አዳን በኣ፤ አቺ ፈጋዻ! ዋን ጡራኣ ቶኮሌ ህንቱቅና! እሼ ኬሳ በኣቲ ቁልቁሎተ ተአ። 
እስን ገሩ አሪቲዻን አቺ ህንባተን፤ ዮካን በቀተኒ ህንዴምተን፤ ዋቀዮ ፉለኬሰን ዱረ ዴማቲ፤ ዋቅን እስራኤል ዱግደ ዱባን እስን ኤገ። 
ኩኖ፣ ገርብችኮ ኦጉማዻን ሆጄተ፤ እን ንከበጀመ፤ ኦል ካፈመ፤ ኡልፍነ ጉዳስ ንአርገተ። 
ነሞትን ባይኤን ዋኤሳ ሀመ ነአንት፣ ፉልሳ ነመ ሁንዱማ ጫላ ጎልጎላኤረ፤ ብፍትሳስ ነመ ሁንዱማ ጫላ በዴረ፤ 
አከሲንስ እን ሰቦተ ሄዱ ድንቅሲፈቺሰ፤ ሞቶትን ሰበቢሳቲፍ አፋንሳኒ ቀበቱ። እሳን ዋን እሳንት ህንህመምን አርጉቲ፤ ዋን ህንዸገእንስ ንሁበቱ። 
