ፋርፈትና.
24.
ፋርፈትና ዳዊት። ለፍቲፊ ወን ለፈረ ጅሩ ሁንድኑ፣ አዱኛፊ ወን እሼ ኬሰ ጅራቱ ሁንድኑስ ከን ዋቀዮት፤ 
እን ገላኖተረት እሼ ሁንዴሴራቲ፤ ብሻንረስ እሼ ዻቤረ። 
ኤኙቱ ቱሉ ዋቀዮት ኦል በአ? እዶሳ ቁልቁሉ ሰነስ ኤኙቱ ዻበተ? 
ነመ ሀርከ ቁልቁሉፊ ገራ ቁልቁሉ ቀቡ፣ ነመ ሉቡሳ ገረ ዋቀ ቶልፈማት ኦል ህንካፍኔ ዮካን ነመ ሶባን ህንከከትኔዸ። 
እን ዋቀዮ ብራ ኤበ፣ ዋቀ ፈይሳሳ ብራሞ ቀጄሉማ ንአርገተ። 
ዸሎትን ኩን ዸሎተ ወረ እሰ በርባደኒት፤ ከን ዸሎተ ወረ ፉለ ዋቀ ያቆብ በርባደኒት። 
ያ ከሮተነነ፣ መታኬሰን ኦል ቀበዻ፤ እስንስ በልበለወን ዱሪ፣ አከ ሞቲን ኡልፍና ኦል ገሉፍ ኦል ቀበማ። 
ሞቲን ኡልፍና ኩን ኤኙ? ዋቀዮ ጀባፊ ሁምነ ቀቤሰ፣ ዋቀዮ እሰ ወራነ ኬሰትስ ሁምነ ቀቡ ሰናዸ። 
ያ ከሮተነነ፣ መታኬሰን ኦል ቀበዻ፤ እስንስ በልበለወን ዱሪ አከ ሞቲን ኡልፍና ኦል ገሉፍ መታኬሰን ኦል ቀበዻ። 
ሞቲን ኡልፍና ኩን ኤኙ? ዋቀዮ ዋን ሁንደ ደንደኡ ሱን፣ እን ሞቲ ኡልፍናት። 
