ኬሰ ዴቢ.
14.
እስን እጆሌ ዋቀዮ ዋቀኬሰኒት። ነመ ዱኤፍ ጄተኒ ኦፍ ህንሙርሙርና ዮካን ርፌንሰ አደኬሰኒን ኦል ጅሩ ህንሃደትና፤ 
አት ዋቀዮ ዋቀኬቲፍ ሰበ ቁልቁሉዻቲ። ዋቀዮ አከ አት ቀቤኘሳ ጃለተማ ታቱፍ ጄዼ ሰቦተ ለፈረ ጅራተን ሁንደ ኬሳ ስ ፍለቴረ። 
አት ዋን ጅብሲሳ ቶኮሌ ህንኛትን። 
ሆሪን እስን ኛቹ ደንዴሰን ከኔኒዸ፤ ሰንጋ፣ ሆላ፣ ሬኤ፣ 
ገደምሰ፣ ኩሩጴ፣ ቦሮፈ፣ ሬኤ ዲዳ፣ ዋልያ፣ ሳላፊ ሆላ ቱሉ። 
ሆሪ ኮቴንሳ በቀቄ እዶ ለመት ገርገር ቆደሜ ከን ሀለለ ጉሩ ኛቹ ንደንዴሱ። 
ገሩ ወረ ሀለለ ጉረን ዮካን ወረ ኮቴ በቀቃ ቀበን ኬሳ ጋለ፣ እሌቲ፣ ዮካን ኦሶሌ ህንኛትና፤ እሳን ኩኔን ሀለለ ጉረንዩ ዋን ኮቴንሳኒ ዱዳ ተኤፍ እሳን አከ ሴራት እስኒፍ ቁልቁሉ ምት። 
ቦዬንስ ቁልቁሉ ምት፤ ኮቴንሳ በቀቃ ተኡስ ቦዬን ሀለለ ህንጉሩ። እስን ፎንሳኒ ህንኛትና ዮካን ረቀሳኒ ህንቱቅና። 
ኡመመወን ብሻን ኬሰ ጅራተን ሁንደ ኬሳ ወረ ቆቾፊ ቆለ ቀበን ከምዩ ኛቹ ደንዴሱ። 
ገሩ ወረ ቆቾፊ ቆለ ህንቀብኔ ከምዩ ህንኛትና፤ እሳን እስኒፍ ቁልቁሉ ምት። 
እስን ስምብረ ቁልቁሉ ከምዩ ኛቹ ደንዴሱ። 
እሳን ከኔን ገሩ ህንኛትና፤ እሳንስ ርሳ፣ ሩምቸ፣ ሩምቸ ጉራቸ፣ 
ጩሉሌ፣ ጩሉሌ ጉራቸ፣ ጩሉሌ ጎሰ ገራ ገራ፣ 
አራጌሰ ጎሰ ገራ ገራ፣ 
ጉቺ፣ ኡሩንጉ፣ አላቲ ብሻኒ፣ ጮሮፌ ጎሰ ገራ ገራ፣ 
ኡሩንጉ ጥና፣ ኡሩንጉ ጉዳ፣ ኡሩንጉ አዲ፣ 
ኡሩንጉ ገሞጂ፣ አባ ኮዳ፣ ኡሩንጉ ጉዳ፣ 
ሁሞ፣ አላቲ ጎሰ ከሚዩ፣ ሃዸ ጋዬቲፊ ስምብረ ሀልከኒት። 
እልቢሶን በርሰን ሁንድኑ እስኒፍ ቁልቁሉ ምት፤ እሳን ህንኛትና። 
ኡመመወን ቆቾ ቀበን ከኔን ቁልቁሉ ተአን ከምዩ ገሩ ኛቹ ደንዴሱ። 
ዋን ኦፊሳቲን ዱኤ ቶኮሌ ህንኛትን። አከ እን ኛቱፍ አለጋ መጋላኬ ኬሰ ጅራቱፍ ኬን ዮካን ነመ ኦርማ ቶኮት ጉርጉረዹ። አት ገሩ ሰበ ዋቀዮ ዋቀኬቲፍ ቁልቁሌፈምቴዸ። እልሞ ሬኤ ቶኮ ኣነን ሃዻሼቲን ህንአፌልን። 
ዋን ለፍት ቆቲሳኬ ወጋት ኬኑ ሁንደ ኬሳ ኩዸን ኬሳ ቶኮ ኮጳት ባሲ ካእ። 
አከ ዋቀዮ ዋቀኬ ሶዳቹ በረቱፍ እዶ እን አከ መቃንሳ አች ጅራቱፍ ፍለቱት ምዻንኬ፣ ወይኒኬ ሃራፊ ዘይቲኬ አከሱመስ ሀንገፈ ሎኒፊ ቡሻዬኬ ፉለ ዋቀዮ ዋቀኬቲ ዱረት ኛዹ። 
ገሩ ዮ እዶን ሱን አከ መሌ ፈጋቴ፣ አትስ ዋቀዮ ዋቀኬቲን ኤብፈምቴ ሰበቢ እዶን ዋቀዮ አከ መቃንሳ አች ጅራቱፍ ፍለቱ ሱን ፈጎ ተኤፍ ኬናኬ ኩዸን ኬሳ ቶኮ ባቹ ደዸብዴ፣ 
ኬናኬ ከን ኩዸን ኬሳ ቶኮ ሰነ ሜቲት ጌደሪቲ፣ ሜቲ ሰነ ቀበዹቲ እዶ ዋቀዮ ዋቅንኬ ፍለቱ ዸቅ። 
ሜቲ ሰናንስ ዋኑመ ፌቴ ጄቹንስ፣ ሎን፣ ሆሎተ፣ ዳዺ ወይኒ ዮካን ዹጋቲ ጀባ፣ ዮካን ዋን በርባዴ ከምዩ ብት። ኤርገሲ አቲፊ ወር መነኬቲ ፉለ ዋቀዮ ዋቀኬቲ ዱረት ኛዻ ገመዳ። 
ሌዎትን መጋላኬ ኬሰ ጅራተን ቆደ ዮካን ዻለ ኦፊሳኒ ዋን ህንቀብኔፍ አት እሳን ህንደገትን። 
ዬሮ ሁንደ ዹመ ወጋ ሰደፋት ዋን ወጋ ሰነ ኬሰ ገልፈቴ ኩዸን ኬሳ ቶኮ ፉዺቲ መጋላወን ኬሰት ኩስ። 
ኩንስ አከ ሌዎትን ቆደ ዮካን ዻለ ኦፊሳኒ ህንቀብኔ፣ አለጎን፣ እጆሌን አባ ህንቀብኔፊ ኒቶትን ዽርሶትንሳኒራ ዱአን ወር መጋላወን ኬሰ ጅራተን ኛተኒ ቁፈኒፊ አከ ዋቀዮ ዋቅንኬ ሆጂ ሀርከኬቲ ሁንዳን ስ ኤብሱፍ። 
