ኤርምያስ.
18.
ዱቢን ዋቀዮ ብራ ገረ ኤርምያስ ዹፌ እሰ ከናዸ፦ 
“ከኢቲ ገረ መነ ነምቸ ሱጴ ዸኡ ሰና ዸቅ። አንስ አችት ዱቢኮ ስት ነንህመ።” 
ከናፉ አን ገረ መነ ነምቸ ሱጴ ዸኡ ሰናት ገድ ነንቡኤ፤ እንስ ጌንጎረት ዋ ሆጄቻ ቱሬ። 
ኦኮቴን እን ሱጴራ ሆጄቻ ቱሬ ሱን ገሩ ሀርከሳት ፈሸላኤ፤ ከናፉ ነምች ሱጴ ዸኡ ሱን አኩመ እት ቶሌት ሱጴ ሰናን ኦኮቴ ከን ብራ ሆጄቴ። 
ኤርገሲ ዱቢን ዋቀዮ አከነ ጄዼ ገረኮ ዹፌ፦ 
“ያ መነ እስራኤል፣ አንስ አኩመ ሱጴ ዾፍቱን ኩን ሆጄቱ እስን ጎቹ ህንደንደኡ?” ጄዸ ዋቀዮ። “ያ መነ እስራኤል፣ አኩመ ሱጴን ሀርከ ሱጴ ዾፍቱ ኬሰ ጅሩ እስንስ ሀርከኮ ኬሰ ጅርቱ። 
ዬሮ አን አከ ሰብን ዮካን ሞቱማን ቶኮ ቡቅፈሙ፣ ገርገር ቆደሙፊ በርበዴፈሙ ለብሱት፣ 
ዮ ሰብን አን አኬከቺሴ ሱን ሀምነሳራ ዴብኤ፣ አን ዋን ሀማ እሰት ፍዱፍ ያዴ ሰነራ ነንዴብአ። 
ዮ አን ዬሮ ብራሞ አከ ሰብን ዮካን ሞቱማን ቶኮ እጃረሜ ዻበሙ ለብሴ፣ 
ዮ እን ፉለኮ ዱረት ዋን ሀማ ሆጄቴ አናፍ አጀጀሙ ድዴ፣ አን ዋን ጋሪ እሳፍ ጎቹ በርባዴ ሰነ ነንዺሰ። 
“ከናፉ አመ ሰበ ይሁዳቲፊ ወረ ዬሩሳሌም ኬሰ ጅራተኒን አከነ ጄዽ፤ ‘ዋቀዮ አከነ ጄዸ፦ ኩኖ! አን በዲሰ እስኒፍ ቆጴሴን መለ እስንት ከሮርሳ ጅረ። ከናፉ ቶኮን ቶኮንኬሰን ከራኬሰኒፊ ሆጂኬሰን ቀጄልፈዻ።’ 
እሳን ገሩ አከነ ጄዸኒ ዴቢ ኬነን፦ ‘ኩን ፋይዳ ህንቀቡ። ኑ ከሮሩመኬኛን እት ፉፍነ፤ ቶኮን ቶኮንኬኘ መተ ጀብናፊ ሀምነ ገራኬኛ ዱካ ቡነ።’ ” 
ከናፉ ዋቀዮ አከነ ጄዸ፦ “ሜ ሰቦተ ኬሰ እያፈዻ፦ ኤኙቱ ተኩማ ዋን አከና ዸገኤ ቤከ? እስራኤል ዱርብ ቁልቁልቲን ዋን ሱከኔሳ ቶኮ ሆጄቴርት። 
ጨቢን ልባኖን ተኩማ ኤዴደ ከታሳራ በዴ ቤካ? ብሻንሳ ዲለላኣን ቡርቃ ፈጎቲ ዹፉ ሱን ተኩማ ጭቴ ቤካ? 
ሰብንኮ ገሩ ነ እራንፈቴረ፤ እሳን ዋቆተ ቶልፈሞ ፋይዳ ህንቀብኔ ከኔን ከራወንሳኒረቲፊ ዳንዲወን ዱሪረት እሳን ጉፈቺሰኒፍ እጣነ ኣርሱ። እሳን ከራ ህንቶልፈምኔረ ዳንዲ ቀልኦረ እሳን ዴምስሰኒሩ። 
ብይሳኒ ንኦነ፤ በረ በራንስ ብየ ቆሳ ተአ፤ ወር አቺን ደርበን ሁንድ ንነኡ፤ መታሳኒስ ንራሱ። 
አኩመ ቡቤ በአ ቢፍቱቲ ዹፉ፣ አን ፉለ ዲኖተሳኒ ዱረት እሳን ነንብትኔሰ፤ በረ በዲሰሳኒ ኬሰ፣ አን ዱግደኮ መሌ ፉለኮ እሳንት ህንአርግሲሱ። 
“ጀርስ፣ ‘ሴር ሉበ ብራ፣ ጎርስ ኦጌዪ ብራ፣ ዱቢንሞ ራጆተ ብራ ዋን ህንዸበምኔፍ ኮታ ኤርምያስት መርአትና፤ ከናፉ ኮታ ኑ አረበኬኛን እሰ ሚና፤ ዋን እን ዱበቱ ከምዩስ ህንፉዸትኑ’ ” ጄዸን። 
ያ ዋቀዮ፣ ነ ዸጌፈዹ፤ ዋን ወር ነ ህመተን ጄዸንስ ዸገእ! 
ገቲን ዋን ጋሪ ዋን ሀማዻ? እሳን ገሩ ቦለ አናፍ ቆተኒሩ። አን አከን ዼከምሰኬ እሳንራ ዴብሱፍ ፉለኬ ዱረ ዻበዼ እዶሳኒ ቡኤ ዱበዼ ያደዹ። 
ከናፉ አት እጆሌሳኒ ደበርሲ ቤለት ኬን፤ ጀረሞ ደበርሲ ሁምነ ጎራዴት ኬን። ኒቶተሳኒ ጀላ እጆሌፊ ዽርሶትን ሃዹመን፤ ዺሮንሳኒ ሃአጄፈመን፤ ደርገጎንሳኒሞ ሎለ ኬሰት ጎራዴዻን ሃቀለመን። 
ዬሮ አት አኩመ ተሳ ዌራርቶተ እሳንት ፍዱት፣ እይ መነሳኒቲ ሃዸገአሙ፤ እሳን ነ ቀቡፍ ቦለ ቆተኒ፣ ሚለኮቲፍስ ክዮ ካአኒሩቲ። 
ያ ዋቀዮ፣ አት ገሩ መለ እሳን ነ አጄሱፍ መለተን ሁንደ ንቤክተ። የከሳኒ ህንዺስኒፍ፤ ዮካን ጩቡሳኒ ፉለኬ ዱራ ህንሀቅን። እሳን ፉለኬ ዱረት ለፈት ሃገተመን፤ ዬሮ ዼከምቱትስ እሳን አደብ። 
