ፋርፈትና.
89.
መስኪሊ ኤታን እዝራህቻ። አን ዋኤ አራረ ዋቀዮ በረ በራን ነንፋርፈዸ፤ አፋንኮቲንስ አመነሙማኬ ዸሎተ ሁንዱመት ነንለብሰ። 
አከ አራርኬ በረ በራን ጅራቱ፣ አከ አት አመነሙማኬ ሰሚ ኬሰት ጀቤስቴ ዻብዴ ነንለብሰ። 
አት አከነ ጄቴርተ፤ “አን ፍለተማኮ ወጅን ከኩ ገሌረ፤ ዳዊት ተጃጅላኮቲፍሌ አከነ ጄዼ ከከዼረ፤ 
‘አን በረ በራን ሰኚኬ ነንዻበ፤ ቴሶኬስ ዸሎተ ሁንዳፍ ነንጭምሰ።’ ” 
ያ ዋቀዮ፣ ሰሚወን ድንቂኬ ጀጁ፤ ያኢ ቁልቁሎታ ኬሰትስ አመነሙማኬ ጀጁ። 
ሰሚ ኬሰት ኤኙቱ ዋቀዮን ቅጣቹ ደንደአ? ኡመመወን ሰሚ ኬሳ ከን ዋቀዮን ፈካቱ ኤኙ? 
ዋቅን ወልዳ ቁልቁሎታ ኬሰት ባይኤ ሶዳተመ፤ ወረ ናኖሳ ጅረን ሁንደ ኬሳስ እሰቱ ሶዳችሳዸ። 
ያ ዋቀዮ፣ ዋቀ ዋን ሁንደ ደንዴሱ፣ ከን አከኬቲ ኤኙ? ያ ዋቀዮ፣ አት ጀባዸ፤ አመነሙማንኬስ ስ መርሰ። 
አት ራፈመ ገላና ንሞተ፤ ዮሙ ዸኣንሳ ጀባቱስ ንተስገቤስተ። 
አከ ወረ ቀለመኒት ረኣብን ቡሌስቴ፤ እሬኬ ጀባ ሰናንስ ዲኖተኬ ንብትኔስቴ። 
ሰሚወን ከንኬት፤ ለፍትስ አከሱመ ከንኬት፤ አት አዱኛፊ ዋን እሼ ኬሰ ጅሩ ሁንደ ሁንዴስቴርተ። 
ካባፊ ክበ ስቱ ኡሜ፤ ታቦሪፊ ሄርሞን ገመቹዻን መቃኬ ገለቴፈቱ። 
አት እሬ ጀባ ቀብደ፤ ሀርክኬ ጀባዸ፤ ሀርክኬ ምርጋስ ኦል ከኤረ። 
ቀጄሉማፊ ሙርቲን ቀጄላን ሁንዴ ቴሶኬቲት፤ አራሪፊ አመነሙማን ፉለኬ ዱረ ዴሙ። 
ያ ዋቀዮ፣ ወር ሲፍ እልልቹ ቤከን፣ ወር እፈ እዶ አት ጅርቱ ኬሰ ጅራተን ኤብፈሞዸ። 
እሳን ጉያ ጉቱ መቃኬቲን ገመዱ፤ ቀጄሉማኬቲንስ ስ ጀጀቱ። 
አት ኡልፍነ ጀብነሳኒት፤ ጃለለኬቲንስ ጋንፈኬኘ ኦል ቀብዴርተ። 
ዹጉማን ጋቸንኬኘ ከን ዋቀዮት፤ ከን ሞቲኬኘ ቁልቁልቸ እስራኤሊት። 
አት ዱር አከነ ጄቴ ሰበኬ አመነማት ሙልአታን ዱበቴርተ፦ “አን ሎልቱ ቶኮፍ ሁምነ ኬኔረ፤ ደርገጌሰ ሰበ ኬሳ ፍለተሜ ቶኮስ አን ኦል ጉድሴረ። 
አን ገርብቸኮ ዳዊትን አርገዼረ፤ ዘይቲኮ ቁልቁሉንስ እሰ ድቤረ። 
ሀርክኮ እሰ ወጅን ጅረ፤ እሬንኮስ እሰ ጀጀቤሰ። 
ዲን ቶኮዩ እሰ ህንሞአቱ፤ ነምን ሀማንስ እሰ ህንሀጩጩ። 
አመጃጆተሳ ፉለሳ ዱረት ነንበርበዴሰ፤ ወረ እሰ ጅበንስ ነንዸአ። 
አመነሙማፊ አራርኮ እሰ ወጅን ጅራተ፤ ጋንፍሳስ መቃኮቲን ኦል ጄዸ። 
አን ሀርከሳ ገላነረ፣ ሀርከሳ ምርጋስ ለጌንረ ነንካአ። 
እንስ፣ ‘አት አባኮት፤ ዋቀኮት፣ ከታ ፈይነኮት’ ጄዼ ነ ዋመተ። 
አንስ እልመኮ ሀንገፈ፣ ከን ሞቶተ ለፋ ሁንዳ ኦሊ እሰ ነንጎዸ። 
ጃለለኮስ በረ በራን እሳፍ ነንቱርሰ፤ ከኩን አን እሰ ወጅን ቀቡስ ህንጨቡ። 
ህደ ሰኚሳ በረ በራን፣ ቴሶሳሌ ሀመ ሰሚወን ጅራተንት ነንዻበ። 
“ዮ እልማንሳ ሴረኮ ኤጉ ድደን፣ ዮ እሳን አጀጀኮ ፋነ ቡኡ ባተን፣ 
ዮ እሳን ስርነኮ ጨብሰኒ አጀጀኮሌ ኤጉ ባተን፣ 
አን ጩቡሳኒ ኡሌዻን፣ የከሳኒሞ ቀጬዻን ነንአደበ፤ 
አን ገሩ ጃለለኮ እሰራ ህንፉዸዹ፤ ዮካን አመነሙማኮ ሶበት ህንጌደሩ። 
አን ከኩኮ ህንጨብሱ፤ ዮካን ዋን አፋንኮ ዱበቴስ ህንጌደሩ። 
ስአ ቶኮ ዬሮ ሁንዳፍ፣ ቁልቁልነኮቲን ከከዼረ፤ አን ዳዊትን ህንሶቡ። 
ሰኚንሳ በረ በራን እት ፉፈ፤ ቴሶንሳስ አኩመ አዱ ፉለኮ ዱረ ጅራተ፤ 
አኩመ ጅኣስ በረ በራን ንጅራተ፤ ሀመ ሰሚወን ጅረንትስ ጭሜ ዻበተ።” 
አት አመ ገሩ እሰ ዺፍቴርተ፤ ቱፈቴርተስ፤ እሰ ድብዴ ሰነት ባይኤ ኣርቴርተ። 
ከኩ ተጃጅላኬ ወጅን ገልቴ ጨብስቴርተ፤ ጎንፎሳስ አዋረ ኬሰ ቡፍቴ ጡሬስቴርተ። 
ደላሳ ሁንደ ጨጨብስቴርተ፤ ደኦሳ ጀጀባስ በርበዴስቴርተ። 
ወር አቺን ደርበን ሁንድ እሰ ሳሙ፤ ኦሎንሳስ እት ቆሱ። 
አት ሀርከ አመጃጂሳ ምርጋ ኦል ቀብዴርተ፤ አከ ዲኖትንሳ ሁንድ ገመደን ጎቴርተ። 
አርፊ ጎራዴሳ ዱበት ዴብፍቴርተ፤ ወራነ ኬሰትስ እሰ ህንገርጋሬ። 
ሱራሳ እሰራ በሌስቴርተ፤ ቴሶሳስ ለፈት ገቴርተ። 
ኡሙሪ ደርገጉማሳ ገባብስቴርተ፤ ቃኒዻንስ እሰ ሀጉግዴርተ። 
ያ ዋቀዮ፣ ኩን ሀመ ዮሚት? አት በረ በራን ኦፍ ዾክስታ? ዼከምስኬ ሀመ ዮሚት አከ እብዳ ቦበአ? 
ኡሙሪንኮ ሀመም አከ ገባባ ተኤ ያደዹ። አት በዲሰ አከሚቲፍ እልማን ነማ ሁንደ ኡምቴ! 
ኡቱ ዱአ ህንአርግን ጅራቹ ከን ደንደኡ ዮካን ሁምነ ሲኦል ጀላ ኦፍ ባሱ ከን ደንደኡ ነመ አከሚት? 
ያ ጎፍታ፣ ጃለልኬ ጉዳን ዱሪ ከን አት አመነሙማኬቲን ዳዊቲፍ ከከቴ ሱን ኤሰ ጅረ? 
ያ ጎፍታ፣ አከምት አከ ተጃጅላንኬ ቱፈተሜ፣ አከምት አከ አን አረብሶ ሰቦተ ሁንዳ ቦባት ባዼ ያደዹ፤ 
ያ ዋቀዮ፣ ቆሳ ዲኖትንኬ ነት ቆሰን፣ ከን እሳን እቲን ተርካንፊ ድበማኬቲ ሁንደት ቆሰን ያደዹ። 
ገለን በረ በራን ዋቀዮፍ ሃተኡ! 
